text:
Itangazo: Abakunzi ba ruhago bakomeze gukurikirana CHAN kuri peji yabashyiriweho kuri Shikama
Tubanje gusaba imbabazi abasomyi bacu kuko hashize iminsi igera kuri ibiri tutabagezaho uko amakipe ariho yitwara muri CHAN mu Rwanda.
Twishimiye kubamenyesha ko mushobora gukomeza gukurikirana nkuko bisanzwe CHAN kuri peji yabashyiweho kuri Shikama.
Muryoherwe.
Dg NKUSI Yozefu
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


c: text/html

text:
Umuyobozi mukuru w’Itorero Zion Temple ku isi, Apôtre Dr Paul Gitwaza, mu muhango wo gusengera abapasitoro bahawe inshingano nshya yamaganye ku mugaragaro abakozi b’Imana badaharanira inyungu z’umukumbi w’Imana ahubwo bagashyira imbere inyungu zabo zirimo kwikubira, kwihaza no guharanira inyungu bwite aho gukorera umukumbi w’abakirisitu bahawe kubwiriza ubutumwa bwiza.
Umuyobozi mukuru w’Itorero Zion Temple ku isi, Apôtre Dr Paul Gitwaza, mu muhango wo gusengera abapasitoro bahawe inshingano nshya yamaganye ku mugaragaro abakozi b’Imana badaharanira inyungu z’umukumbi w’Imana ahubwo bagashyira imbere inyungu zabo zirimo kwikubira, kwihaza no guharanira inyungu bwite aho gukorera umukumbi w’abakirisitu bahawe kubwiriza ubutumwa bwiza.
Umuhango wo kwimika abapasitoro bashya 51 baturutse mu ntara zose z’igihugu mu maparuwase atandukanye muri Zion Temple, wabereye ku cyicaro cya Zion Temple mu Gatenga.wabaye kuri uyu wa Gatandatu tariki ya 19 Kanama 2017, Witabiriwe n’abantu benshi biganjemo abakirisitu baturutse impande zose z’u Rwanda n’abayobozi bakuru muri iri torero.
- Dr Apotre Paul Gitwaza ngo abakozi b’Imana bakwiye kwita ku mukumbi w’Imana aho kwita ku nyungu bwite zabo
Dr Paul Gitwaza wayoboye uyu muhango yavuze ko abapasiteri badakwiye kugaragara nk’abafite umutima wo gukamura abantu no kubonka babashakamo ubushobozi aho kubitangira nk’uko babitegekwa n’ijambo ry’Imana.
Yagize ati “Twese twitwa abungeri ariko uburyo dukoramo umurimo ni Imana ibuzi. Nk’uko bigenda ku muntu wese ufite ubuyobozi mu nshingano ze, ushobora kureba niba akorera abantu kubera kwitanga cyangwa hari inyungu aba ashaka. Ubwami bw’Imana n’ubw’isi buratandukanye. Gukomera ku isi ni ukugira amafaranga menshi ugakoresha abantu ariko mu Bwami bw’Imana ni ukugira amafaranga ukayakoresha mu murimo w’Imana no gukorera abantu ukabitangira nyuma y’aho ugahabwa umugisha."
Yakomeje agira ati "Umutima w’umushumba ni uwo gukorera abantu si uwo konka no gukamura abantu. Ukorera ibihembo ata intama zigapfa ariko umwungeri mwiza apfira intama, uwo niwo mutima w’Imana. Iyo wakoreye abantu Imana iguha icyubahiro ndetse ikakuzamura, ikanakoresha abantu kuguhesha umugisha."
Yifashishije amateka yo muri Bibiliya yavuze uko Yesu yafashe indogobe ayicaraho ariko kuko yakoreraga Imana bayisasiye imyenda, aho yanyuraga hose igendera ku myambaro y’abakire b’i Yerusalemu kuko yari imuhetse.
Yagize ati "Iyo duhetse Yesu tugaheka ubutumwa bwe, abantu badusasira imyenda batabitugirira ahubwo babikorera utwicayeho."
Dr Gitwaza yagaragaje ko kuba umupasiteri bisaba kwihangana kuko benshi bakubona nk’utunzwe, wambikwa n’amafaranga ava mu maturo batanga gusa ngo ntibikwiye kubaca intege mu gihe bizeye iyabahamagaye.
Mu basengewe harimo abamaze igihe kirekire bayobora za Paruwase n’abaheruka guhabwa inshingano vuba barimo n’Umuvugizi wa Zion Temple, Nzabakira Floribert wasimbuye Pasiteri Mukeza Cameron ku buyobozi bwa Zion Temple Gisozi.
Pasiteri Egide wavuze mu izina rya bagenzi be yashimye Imana n’ubuyobozi bw’itorero bwabagiriye icyizere.
Yagize ati “Iki ni igisubizo cy’amasengesho ya benshi. Twashoboraga gusubira inyuma ariko amasengesho yanyu yatumye dutera imbere kandi twizeye ko azakomeza kudufasha. Nta wavuga ko yari azi ko azaba ahagaze hano imbere y’aba bantu. Aho tuvuka ntihaduhaga icyizere cyo kuba hano gusa Imana yasohoje ibyo yatuvuzeho. Twizeye ko Imana iri kumwe na twe muri uru rugendo dutangiye.”
Abashumba 51 bimikiwe gukora umurimo w’Imana muri Zion Temple baragenzuwe ndetse basanga bashyitse ku buryo bakwiye kwerezwa kuwukora. Bahawe inshingano nyuma y’amezi asaga atatu, abari ibyegera bya Gitwaza yitandukanyije na bo, inkubiri yakurikiwe n’iyegura rya bamwe mu bayoboraga paruwase zitandukanye muri Zion Temple.
Dr Gitwaza yagize ati “Musengewe nyuma y’igihe itorero rivuye mu bibazo ariko mwe mwabihagazemo neza murashikama.”
Zion Temple yatangiye ahagana mu 1990, nyuma y’iyerekwa ryagizwe n’itsinda ry’abanyeshuri basengeraga mu Mujyi wa Kisangani muri Repubulika Iharanira Demokarasi ya Congo ryari riyobowe na Gitwaza.
Muri Nzeri 2017, iri torero rizatangira Kaminuza ya Authentic Kingdom izigisha Tewolojiya, izaba ifite icyicaro mu Karere ka Kicukiro.
Nkindi Alpha
Ibitekerezo
nimba muturabakayarya imana n arubanzaigufiteho hagowe abayarya izere Kanda hano umusubize
To attach your Twitter account to a [contact facebook help center phone number->https://www.facebook.com/events/104426733538860/] page. Kanda hano umusubize
Click Name us” for an inventory of assist [Gmail Customer Support Phone Number->http://emdrive.wiki/1_800_813_0692_))_@$%25%25%5E%26$%25%26%26*%25*(%26*%26)(_google_customer_service_phone_number_live_person_((((_1_800_813_0692] numbers. Kanda hano umusubize
For most recent information you have to visit the web and on internet I found this website as a finest web site for most up-to-date updates. my webpage :: [http://thoatvidiademlung.com/nguyen-nhan-dau-lung-duoi.html->http://thoatvidiademlung.com/nguyen-nhan-dau-lung-duoi.html] Kanda hano umusubize
I am sure this post has touched all the internet viewers, its really really good article on building up new weblog. Check out my homepage :: [http://xn--ddy-bla7919a.vn/viem-hang-vi-da-day-nen-gi.html->http://xn--ddy-bla7919a.vn/viem-hang-vi-da-day-nen-gi.html] Kanda hano umusubize
wageze muri méthodiste kamembe ukae y Kanda hano umusubize
Ap. Gitwaza ndamukunda n, umutima wanjye wose, yandikira Gayo, Yohana yamubwiye KO umuntu uzaza atavuga ko Yesu ari umwami adakwiye kumuramutsa ngo ni amahoro. ariko Gitwaza we avuga ko Yesu ari umwami bityo njye nukumuramutsa na yombi. kuba akora umurimo nkuyu wo kwagura ubwami bw 'Imana rwose nuwo kubahwa no gukundwa uburyo yabikoramo ubwaribwo bwose bipfa kuba bidateza impagarara mu banyarwanda. itorero rye rifite gahunda, isuku, icyerekezo, uburyo bwo kuramya no guhimbaza bunoze, radio ikura abantu mu bwigunge..... ikindi mwibuke ko ariwe muntu watangije idini mu Rwanda rigakwira isi yose ! Imana imuhe amahoro n, imigisha Kanda hano umusubize
Ndasubiza uwwitwa MUNYEMBABAZI.Niba wari uzi Bible,mba nkubwiye IBINYOMA Gitwaza wanyu yigisha.Nibwo wamenya ko GITWAZA wanyu atatumwe n'imana.Ariko reka nkubwire nibuze ibintu 2 yabeshye mu ruhame,kuli STADE.Muli 2003,yabeshye ko Yozefu na Maliya bagiye I Bethlehemu bagiye GUTORA.Nyamara Bible ivuga ko bali bagiye KWIBARUZA (census).Bisome muli Luka 2:1-5.Muli 2013,GITWAZA yabeshye abantu buzuye Stade Amahoro yuko imana itajya yica abantu.Nyamara Bible ivuga ko imana yica abantu bose banga kuyumvira.Urugero,yishe abantu bali batuye I Sodomu na Gomora.Muli Yeremiya 25:33,Bible ivuga ko ku Munsi w'imperuka,imana izica abantu bose batayumvira.Mwebwe mwihambira kuli Gitwaza kubera Blind Fanatism gusa,imana ibasaba kuva mu idini y'ikinyoma.Ngo nimwanga kuvamo,muzarimbukana n'ayo madini yanyu y'ikinyoma ku Munsi w'imperuka (Ibyahishuwe 18:4). Kanda hano umusubize
Ntabwo kudashobora kwawe gusesengura ibyanditswe byahindura ibinyoma ibyo yavuze please.ndi wowe nahitamo kumushaka nkamusobanuza,nkanenga nshingiye ku bisobanuro.icyo gihe natwe abasoma tureba ubuhanga cg ubushishozi bwawe,kuko ubu nta gihagije giha agaciro ibyo uvuga Kanda hano umusubize
Jyewe narumiwe rwose abantu twafashwe nkinjiji ubwose gitwaza ibyo avuga nibiki koko mana tabara ubwoko bwawe Kanda hano umusubize
Jyewe narumiwe rwose abantu twafashwe nkinjiji ubwose gitwaza ibyo avuga nibiki koko mana tabara ubwoko bwawe Kanda hano umusubize
Umururumba wabanyamadini. Nikimwe nuwabanyapolitike ,baba bashaka yuko byose byaba ibyabo nonese abo bapasiteri abahemba angahe? Gitwazuwo se we ahembwa angahe mbese ayo mafranga barwaniramo. aturukahe! IBYABAPFU BIRIBWA NABAPFUMU!!! Kanda hano umusubize
Ibi GITWAZA avuga,BIBLE ibyita "akarimi keza gusa" (Romans 16:18).GITWAZA ni umwe mu bantu bakunda Ifaranga n'ibyubahiro.Kugeza n'aho agira ba Escorts!!! Iyo yinjiye mu rusengero,baramuhagurukira uboshye Kagame.Abana be biga muli Amerika,n'umugore we akajya kubyarira muli Amerika.Muli make,ari mu bantu bakize muli iyi si.Nkuko Muzehe Pastor MPYISI aherutse kubivuga,Pastors bose ni ba Gafaranga.Utabahaye ifaranga,ntiwakongera kubabona mu nsengero zabo.Mu byukuri INSENGERO zabo ni Boutiques (shops) zidatanga umusoro.Abantu batajya basaba amafranga,ni Abahamya ba Yehova bonyine,kugeza naho ibitabo na Bibles byabo babitangira Ubuntu.Pastors bitwaza aho imana yasabye Abayisirayeri guha ICYACUMI ubwoko bwitwaga ABALEWI kubera impamvu yumvikana dusoma muli KUBARA 18:21,24.Nta na rimwe Pastors (na GITWAZA arimo),bajya bereka ABAYOBOKE babo imirongo yumvikana yo muli BIBLE idusaba GUKORA UMURIMO W'IMANA ku buntu nkuko YESU yasize abidusabye muli Matayo 10:8.Intumwa y'imana nyayo PAWULO,yaritangaga agahora mu nzira no mu ngo z'abantu "abwiriza ku buntu" ((Ibyakozwe 20:33). Nkuko tubisoma muli BIBLE,PAWULO yabohaga AMAHEMA akitunga.Igihamya ko yari yaratumwe n'Imana koko,nuko yazuraga abantu,agakiza abantu baremaye n'abahumye,etc...Ngiyo INTUMWA y'imana nyakuri,ureke aba ba GITWAZA baba bishakira Ifaranga,biyita Apotre Doctor.BIBLE ibita "Abakozi b'inda zabo" (Romans 16:18).Ndetse muli Yesaya 56:11,imana ibita Abungeri b'IBISAMBO. Mujye mwirinda AKALIMI kabo keza.GITWAZA ubwe azi ko mbere yuko ashinga idini yali umukene.None ni Millionaire.Mu gihe YESU n'Abigishwa be bali ABAKENE kubera ko bataryaga amafranga y'abantu.Gitwaza and his likes are pharisaic Hypocrits,not God's servants as they pretend to be. Kanda hano umusubize
Nshuti,ujye wirinda kuvuga nabi umuntu wese witwa umukozi wimana kuko uba utazi icyo yavuganye nayo uretse kubona umurimo uhagaze kugirango wirinde imivumo noguca imanza cyeretse niba uri mubantu Gutwaza yaba yarasabye amafranga nshuti tujye turinda indimi zacu kuko ururimi rwagukiza cg rukakurimbura knd niba wumva abayehova aribo wishimiye bakora ibikunyuze bajyemo ikingenzi nuko twese tuzabona Ijuru naho wikwiyanduza disi. Kanda hano umusubize
Urakoze cyane,gusa nimuhumure ntimukangwe nabiyambika uruhu rwintama,nimureke urukungu rukurane namasaka,isinshya irihafi kd buriwese yite kuburyo agaragara imbere y'Imana.Turimwisiganwa dusome Bible tuyige tumenyukuri Kanda hano umusubize
Nshuti niba haricyo ukwiye kubaha no gutinya numukozi w'Imana wese wasigiwe umurimo Apotre DrGitwaza aho umugorewe hose yabyarira ahafite itorero kandi afite ubushobozi.Niba ushaka uvumo komeza uvuge abasizwe nabi Kanda hano umusubize
ninde wakubeshyeko imana igira abakozi aba nabatubuzi nkabandi imana ntiyangaja ntihemba abanabikorera kugiticyabo bigisha kucyacumi gusa murimake namabandi nkabandi ubihakana azambaze Kanda hano umusubize
ninde wakubeshyeko imana igira abakozi aba nabatubuzi nkabandi imana ntiyangaja ntihemba abanabikorera kugiticyabo bigisha kucyacumi gusa murimake namabandi nkabandi ubihakana azambaze Kanda hano umusubize
uwakumva ibyo abapasiteri bavuga yagirango nabantu uyu gitazwa numwe mupasiter babaho mubuzima buhenze kugirango umugore we abyare abyarira muri amerika ubuse niwe udakamura intama ze Kanda hano umusubize
Nonese we n'umukene? Kanda hano umusubize

robotstxt: allowed

filter: keep


text:
IKIMENYETO GIKOMEYE part~19
Duherukana ubwo Linda na Henry bari mu byishimo muganga nawe yaryohewe mu gufata amafoto ariko bagiye kumva bumva umuntu………….. Plz wait
Ese Uyu ni muntu bumvise?
Ntujye kure rero.
Mu byishimo bidasanzwe uwar’umamze iminsi myinshi ari indembe (Henry) yari yakize utamenya ko yigeze anarwara. nanjye (Linda) numvaga koko turi mwisi ya babiri kuko niba hari igihe nigeze kwishima kuva aho nari nganiye uku nguku ni iki gihe. kubwira Henry ko nanjye mukunda byaramushimishije kandi nanjye biranshimisha ndetse nahise numva nduhutse, numva ndanguhiwe.
nkuko mu bizi, bijya gutangira sinari narigeze ntekereza ko nshobora gukundana na Henry kuko siniyumvishaga ko hari undi muntu nshobora gukunda nkuko nakundaga DIDIE nyamara yari yarankomerekeje umutima bitavugwa kuburyo numvaga ntashobora gusubira mu rukundo ukundi. ariko uko Henry yagendaga anyereka ko andi hafi byatumye nanjye ngenda mwiyumvamo burya koko bitangira buhoro buhoro bikarangira bigeze kure.
natangiye kujya mbona ko nshobora kuba nkunda Henry igihe nabaga ndi murugo njyenyine ntanagahunda mfitanye nawe nkumva mbuze amahoro mu mutima nkumva koko hari ikintu mbura ariko Henry yahagera bigahita bishira.
Ubwo rero twari twanezerewe twishimye cyane bitavugwa kubera ubwuzu twari n’akanyamuneza twari dufite twagiye kumva twumva umuntu arakomanze gusa turamwihorera ntitwabyitaho kuko twari twatwawe maze hashize umwanya ahita asunika urugi yenda kuruca maze muganga ahita yihutira kureba ikijya mbere ku muryango dore ko njye bumvaga ntashaka kuva hamwe na Henry.
agikingura yagiye kubona abona umosore mwiza w’ibogari ahise yinjira ntano kumusuhuza aza avuga ngo ndashaka Linda. numvise avuga Linda ndahindukira ngo ndebe uwo ariwe ariko Henry aramfata kuburyo ntashoraga no kureba inyuma ariko Henry we yaramurebaga maze ngiye kumva numva Henry arambwiye ngo:
“Chr don’t worry am with you “( bivuze ngo Mukunzi ntugire ikibazo turi kumwe). numvise ngize akantu k’akoba nibaza igitumy Henry avuga atyo biranyobera.
Henry yahise andekura ahita ahuguruka numva muganga nawe ari gusakuza cyane ati “ariko wa mugabo we urashaka iki hano?” nahise numva ko ibintu byakome, ngiye guhaguruka numva umuntu ahise amfata ashati anturutse inyuma gusa arandeka ndahaguruka. gusa natangajwe no kujya kubona nkabona ari Mandela. naramubajije nti: Mandela urakora iki hano?
Mandela: ntakindi kinzanye atari wowe Linda.
Njye: uje kundeba se nigeze nkubwira ko nkushaka njyewe?
Mandela: ntabyo wambwiye ninjye ubyibwiye kandi ndakubonye singenda nkusize.
Ntaragira icyo mvuga Henry wari wicecekeye yumva ibyanjye na Mandela yahise aza amfata akaboko arambwira ati: Chr nyegera hano maze ndebe umuntu uza kugukura hano. numvaga njye ntabyiyumvisha ukuntu Mandela yatibyuka kuza guteza akavuyo ahantu ndi. nabwiye Mandela nti: uko bigaragara wanyibeshyeho ntabwo wansobanukiwe.
ntagahunda mfitanye nawe kandi ntaniyo nzagirana nawe kuko uwo nkunda arahari kandi nawe arankunda. singukeneye mu buzima bwanjye ugende ubyinyibagirwe mu ntekerezo zawe no munzozi zawe ntukongere kundota, umfashe hasi niba wishakira amahoro nawe.
Mandela: nabumvise nyine ibyo mwarimo mwifungiranye hano. ariko nanjye simpava ntakujyanye.
Henry: umva wamugabo we, niba utiyubaha, ubaha abo usanze. njye sinkuzi kandi nawe ntabwo unzi rero tuza maze kuneza usohoke hano kuko utemerewe kuba hano Linda uyu nguyu muzahurira ahandi musanzwe muhurira kuko ndumva n’ibyo yakubwiye ntaho byagukoze.
Mandela: ziba. sinshaka kukumva uvuga nawe kuko ntagahunda mfitanye nawe wa mushenzi we.
Muganga:: svp muceceke mwese! mbare kabiri wamugabo we wansohokeye mu bitaro.
Mandela yahise arya karungu araza aramfata ashaka kunsohokana gusa nanjye mubera ibamba Henry nawe ariko ari kunkurura mbese ibyari ibyishimo byacu imbwa ziba zibirwaniyemo.
bakomeje gufatana bigeraho bararwana biri serious maze muganga ahita ahamagara security guards (abasecurity bo kubitaro) baraza basohora Mandela gusa kuko Mandela yabarushaga ingufu n’imbaraga kandi akaba yari yazanye icyuma, yagiteye Henry n’undi musecurite.
Tugarutse kuri Rick, igihe cyarageze maze atangira kuburanishwa ndetse batangira gukenera ibimenyetso n’abatangabumya niho police yahise ifata iyambere ijya gushaka gushaka Henry na Linda ndetse baza kumenya ko barwariye bose kubitaro maze bahageze basanga niyicariye (Linda) hanze ndikumwe n’undi mukobwa w’incuti yanjye twese turi kurira habuze uwahoza undi, maze baba police bataratuvugisha muganga yahise aza yihuta cyane ariko ubona ko afite ubwoba, aratubwira ati: mwihangane munsange mucyumba.
Twahise dusindagira mumbaraga nkeya turinjira gusa tukihagera twasanze muganga yituye hasi nawe afite agapapuro muntoki kavuga ngo……….. ……….watch out next
•ayiweeeeeee barabyifatamo bate se mama?
•ese nirihe jambo wabwira Linda ryo kumuhumuriza?


text:
Ariko niba ubutumwa bwiza twahawe butwikiriwe, butwikiririwe abarimbuka ari bo batizera, abo Imana y’iki gihe yahumye imitima, kugira ngo umucyo w’ubutumwa bwiza bwa Kristo, ari we shusho y’Imana utabatambikira. 2 Abakorinto 4:3-4.
Aha intumwa Pawulo yavugaga impamvu hari abantu banze inyigisho ze. Ubutumwa bwiza yigishaga, ni byo bushobora kugeza umuntu ku gakiza. Ariko hari undi urajwe ishinga no guhuma abantu amaso: ni Satani umwanzi w’Imana.
Muri iki cyanditswe bamwita ‘imana y’iki gihe’, kuko abenshi bamukurikiye; baba babizi cyangwa se batabizi.
Na n’ubu, hari abahisemo kudakurikiza ukuri kwa Kristu, bakiremera inzira zo gukirizwamo.
Pawulo ntiyavuze gusa ku mirimo ya Satani, ahubwo yaranahanuye: Ariko Umwuka avuga yeruye ati “Mu bihe bizaza bamwe bazagwa bave mu byizerwa, bite ku myuka iyobya n’inyigisho z’abadayimoni” (1 Timoteyo 4:1).
Kuri ubu turi mu isi y’aho abantu benshi bayobowe n’ibitekerezo cyangwa imyumvire yabo. Ntawe ugishaka gukora ubushake bw’Imana.
Dukwiye gushishoza tukamenya imvano y’iyo myumvire. Tukamenya neza niba ari ugushaka kw’Imana cyangwa ukwa Satani.
Gusa Imana yarabitomoye neza, agakiza kabonerwa mu Mwana wayo Yesu Kristu. “Kandi nta wundi agakiza kabonerwamo, kuko ari nta rindi zina munsi y’ijuru ryahawe abantu, dukwiriye gukirizwamo.” Ibyakozwe n’intumwa 4:12.
Niba twemera Imana byari bikwiuye ko dukora ubushaka bwayo kurusha ibindi bintu byose.
Reba niba ibyo ukora, inzira uri guca, amahitamo yoise ufite muri iki gihe ari ubushake bw’Imana nibwo uzaba uwo Imana ishaka ko uba we.


text:
Abatware n’abandi banyacyubahiro bafatwa ko ari abantu bakomeye kuko bubahwa cyane, si byo gusa kandi icyo bavuze cyose kirubahirizwa kikanafatwa nk’itegeko ridakuka. Ibi bishatse kuvuga ko umuntu ukomeye aba ari umutegetsi kuko aba afite ubushobozi bwo gutegeka mu buryo bwose bushoboka.
Bibiliya itubwira ibanga ryo gukomera, igaragaza ko igihe cyose umuntu ashize ubute agakora nta cya mubuza kuba umuntu ukomeye ariko uwiturije akibera umunebwe azaba umucakara. Ijambo ry’Imana riravuga ngo” ukuboko k’umunyamwete kuzatwara ariko ukuboko k’umunyabute kuzakoreshwa uburetwa.” Imigani 12:24
Ijambo gutwara riragaragaza kuyobora cyangwa gutegeka nkuko bamwe babivuga ariko kandi gukoreshwa uburetwa birerekana ko umunyabute azahora ayobowe cyangwa ategekwa n’umunyamwete.
Niba ushaka kuba umuntu uyoboye kandi ukomeye ugomba kuba umunyamwete mu byo ukora byose kandi ukabikora mu buryo bwubahishije izina ry’Imana.
Iyo umuntu yuzuye ubunebwe muri we ntashobora gutera imbere kandi ahora ameze nk’imbata(umucakara) kuko ahora ahanze amaso abamurusha amaboko, nyamara buri wese yagera ku ntambwe yose yo kuba umuntu ukomeye igihe agize umuhate wo gukora.
Tera intambwe yo gukora kuko niryo banga ryo gukomera aho gukoreshwa uburetwa uzasigara nawe uri umutware ukomeye.


text:
Nyirandikumana Clemence umugore w’imyaka 24 y’amavuko arasaba Jules Sentore aho aherereye hose kwibuka umwana w’imyaka 10 babyaranye akamushyira mu ishuri , akamuha ibyo kurya akamwitaho nk’uko ababyeyi bita ku bana babyaye kuko we nta bushobozi afite bwo kumurera.
Nyirandikumana Clemence umugore w’imyaka 24 y’amavuko arasaba Jules Sentore aho aherereye hose kwibuka umwana w’imyaka 10 babyaranye akamushyira mu ishuri , akamuha ibyo kurya akamwitaho nk’uko ababyeyi bita ku bana babyaye kuko we nta bushobozi afite bwo kumurera.
Mu maganya menshi avanzemo n’agahinda ndetse no kwibaza ku kizatunga urubyaro rwe ni bimwe mu byo Nyirandikumana Clemence utuye mu murenge wa Bwishyura mu kagari ka Kiniha umudugudu wa Karutete mu karere ka Karongi, yabwiye umunyamakuru wa Imirasire.com ubwo yamusuraga kuri uyu wa gatandatu kugira ngo amenye amakuru y’uburyo umuhanzi Jules Sentore yaba yaramutereranye ntamufashe kurera umwana babyaranye umaze kugira imyaka 10.
- Umwana bivugwa ko yabyawe na Jules Sentore
Clemence avuga ko kugira ngo amenyane na Jules Sentore bahuriye ku mugabo bakunze kwita Rambo aho Clemence yakoraga akazi ko mu rugo.
Icyo gihe yari afite imyaka 14 Jules Sentore akaba yarazaga muri urwo rugo aje gukora ibiraka Rambo yamuhaga.
Icyo gihe Jules Sentore yari ataraba umuhanzi w’icyamamare akaba yari akiri umusore ukibana na nyina nta kazi agira kazwi.
Muri uko gucudika Jules Sentore yaje gutera inda Clemence babyarana umwana w’umukobwa.
- Nyirandikumana Clemence n’umwana yabyaranye na Jules Sentore. Aha ni ku nzu aho atuye muri iyi minsi i Karongi
Icyo gihe akimara gusama yahise asubira iwabo abanza kubyara nyuma aragaruka.
Clemence ati " naramubyaye ageze ku myaka ibiri n’igice nza kumwereka se nawe aramwemera ndetse atangira kumurera. Nanjye nahise mbona akazi ko gukora muri resitora I Nyamirambo hafi y’isoko nkajya nyuzamo nkajya gusura umwana”.
Muri urwo rukururane Jules Sentore yongeye kumutera indi nda ya 2 nanone umugore asubira mu cyaro abyara uwo mwana wa kabiri kubw’amahirwe make wa mwana nawe aza kwitaba Imana.
Mu buzima bukaze abayemo, Nyirandikumana Clemence avuga ko abeshwaho no kujya guhingira abaturage ndetse no kubamesera.
Ngo inshuro nyinshi abura ibiraka bakaburara ndetse bakanabwirirwa. Muri ubu buzima bukaze ngo niyo habonetse icyo kurya barya rimwe gusa ku munsi.
- Umuhanzi Jules Sentore uvugwaho gutererana uwo yibarutse
Aha niho ahera asaba Jules Sentore kwibuka umwana babyaranye akagena ikigomba kumutunga ndetse akamusubiza mu ishuri Jules yamukuyeho ubwe ubwo yigaga mu wa mbere w’incuke(maternel) avuga ko ari umuswa ari gutuma amafaranga ye apfa ubusa.
Uyu mugore arasaba Jules Sentore gushakira uyu mwana ubwisungane mu kwivuza ( mutuelle de Sante), akamumenyera icyo kurya n’icumbi cyangwa se niba adashaka nyina akamuha ibyo akwiye kumuha nk’umuntu babyaranye ubundi agatwara umwana akajya kumurera kuko we nta bushobozi afite bwo kumurera.
- Nyirandikumana Clemence uvuga ko yabyaranye na Jules Sentore
Imirasire.com yashatse kumenya icyo Jules Sentore avuga kuri ibi asabwa cyangwa se niba yemera ko yabyaranye na Clemence ariko ntibyashoboka kuko atitabaga telefoni igendanwa.
Imirasire .com iracyashaka uburyo yavugana na Jules Sentore maze nawe ibitekerezo bye kuri iki kibazo bikajya ahagaragara.
Iyi nkuru iracyakomeza
Nkindi Alpha
Ibitekerezo
Jules, uzabaze uko wavutse. Mama wawe nawe yagutwise afite iyo myaka (14). Hanyuma imodoka imogonga ari kumwe na so, papa wawe aba ariwe upfa. Bakoze iyo accident mama wawe agutwite......sha ararembera mu bitaro,bimuviramo kumugara,kubwa Nyagasani uravuka. Kwumva rero urimo gukorera ibyo bintu uwo mwana, Imana irakureba. Kanda hano umusubize
Wagirango aba STARS bose bo mu isi ntabwo ICYAHA cyo gusambana kibareba.Ntabwo aribo bonyine kuko abasambanyi ari millions and millions.Nubwo bikundwa n'abantu benshi,ntibizabuza imana kubarimbura ku munsi w'imperuka.Kimwe n'abajura,abicanyi,etc...Birababaje kubona abantu batazi ko imana yashyizeho UMUNSI w'imperuka (Ibyakozwe 17:31).Kuli uwo munsi,nibwo ibintu bizahinduka.Imana izica abantu bose bakora ibyo itubuza (Yeremiya 25:33).Isigaze abantu bake bayumvira.Abo nibo bazatura iteka ryose mu isi izahinduka paradizo (Zaburi 37:29).Ntacyo bimaze kwishimisha mu bakobwa n'abagore hanyuma ukazabura ubuzima bw'iteka muli Paradizo. Kanda hano umusubize
Gusambana bigira ingaruka buri gihe. Ni bibi cyane, mujye mugerageza guhangana na consequences kuko kwifata byarabananiye. wowe udasambana ukora ibindi byaha kuko ntabwo uri Marayika. Kanda hano umusubize
cyakoze ibi ntibyantungura ku muntu nkanjye Uzi showbizz nyarwanda ibi nibigaragara kobya panzwe kdi kubwishyari umva nta narimwe umuziki wa hano mu Rwanda uzatera imbere mwebwe ubwanyu abahanzi murigusebya nya muhimba ibya vugwa mugenzi wanyu nabi plz mwisubireho kbsa Kanda hano umusubize
Bajya babunza iyo mirizo gake? Birirwa basweragura barangiza nibarere nabo babyaye. ubwo nububwa. Niyite kuwo yabyaye nabandi bibe uko Kanda hano umusubize
nukuri jules Sentore niyite ku mwana yabyaye!anite ku mugore we mukuru! yamubereye impfura,cyane ko kumyaka 14 yari yamufashe kungufu,iyo abivuga ngirango Jules ntaba ari uwo ariwe ubu! na mugira inama yo kwita kumuryango we nta pfunwe biteye! !! Kanda hano umusubize
MUJYE MUREKA KUBESHYA, UMUGORE AFITE IMYAKA 24 NONE AFITE UMWANA WIMYAKA 10??URUMVA IBYO BIBAHO?? UBWO BIVUZEKO YAMUBYAYE AFITE 14 RERO??HAHAH NDABASETSE RWOSE Kanda hano umusubize
Modeste we, kubyara ku myaka 14 ntibitangaje kuko nanjye hari uwo nazi wabyaye kuri iyo myaka ariko uwamuteye yarafunzwe. Gusa icyo ngaye Sentore, ni ukuvana umwana mu ishuri ngo ni umuswa! Umwana se utazamenya gusoma no kwandika murumva bidateye agahinda? So, nasubire kuri icyo cyemezo umwana ye kuba victime. Kanda hano umusubize
ntabwo se wemera ko umwana w'imyaka 14 atwita cyangwa atera atera inda? ahubwo ni wowe wo gusekwa Kanda hano umusubize
sha ariko rwose burya ibintu by Imiryango birakurikirana pe, Mujye musengera abana banyu ni mubabyara mubakureho za karande pe Kanda hano umusubize


text:
Igihe twibuka Abamalayika bakuru Misheli, Gaburiheli na Rafayeli tuba tunizihiza Abamalayika bose bavugwa mu gitabo cy’Intangiriro kugeza mu Byahishuwe, tunibuka kandi ubutumwa n’umwanya wabo mu Mateka y’ugucungurwa kwa Muntu. Abamalayika ni intumwa z’Imana zihishurira abantu imigambi yayo kandi zigatwara ubutumwa bwayo, ariko mbere na mbere bashinzwe gusingiza Imana.
Inyigisho ya Mutagatifu Geregori Mukuru ku mazina y’Abamalayika.
Ibisobanuro by’amazina y’Abamalayika bakuru
Izina ry’Umumalayika ryerekana umurimo ashinzwe ntirisobanura kamere ye. Abamalayika ni ibiremwa by’umwuka bakaba kandi roho nsa, ariko ntitwabita buri gihe « intumwa » kuko bitwa iri zina gusa igihe batwaye ubutumwa bw’Imana. Habaho Abamalayika bakuru bashinzwe ubutumwa bukomeye hakaba n’Abamalayika bato.
Ni yo mpamvu Umumalayika mukuru Gaburiheli yoherejwe ku mwari w’isugi Mariya, kandi akaba atari umumalayika ubonetse wese : kubera uwo murimo, byari ngombwa kohereza Umumalayika mukuru kugira ngo amenyeshe ubutumwa buhambaye cyane nk’ubwo.
Byongeye, bamwe mu Bamalayika bafite amazina afitanye isano n’ubutumwa bahawe. Igihe batumwe kurangiza umurimo uyu n’uyu bahabwa n’amazina asobanura ubutumwa bashinzwe. Bityo Misheli bisobanura : «Ni nde usa n’Imana ?» ; Gaburiheli bigasobanura : «Bubasha bw’Imana» naho Rafayeli bigasobanura : «Hakizimana cyangwa Man(a)-irakiza».
Igihe hari ubutumwa busaba imbaraga zidasanzwe ni Misheli woherezwa : umurimo n’izina rye byumvikanisha ko nta wundi wabasha gukora iby’Imana yonyine ikora. Wa mwanzi wa kera wifuje, kubera ubwirasi bwe kungana n’Imana, yagize ati : «Nzazamuka mu bicu, ningera hejuru y’inyenyeri z’ijuru nzahashyire icyicaro cyanjye, nzase n’Imana Musumba-byose». Nyamara Ibyahishuwe bitubwira ko ku munsi w’imperuka, uwo mwanzi azamburwa imbaraga ze, mbere y’uko atsindwa burundu, agahangana n’Umumalayika mukuru Misheli ; hazaba intambara ikaze hagati ye na Malayika Misheli (Ibyahishuwe 12,7).
Kuri Bikira Mariya ni Malayika Gaburiheli woherejwe ufite izina risobanura «Mbaraga z’Imana (Mt 1,26) ». Ntiyaje se kutumenyesha uwashatse kwigaragaza mu bwicishe bugufi kugira ngo atsinde imbaraga za Sekibi! Inkuru y’ukuza ku isi ya Yezu yagombaga gutangazwa na « Mbaraga z’Imana » waje nka « Mugaba w’ingabo, Ntwari ku rugamba ».
Malayika Rafayeli we yigaragaza nka « Hakizimana cyangwa Man(a) ikiza ». Bityo azahumura amaso Tobi igihe ayakozeho (Tobi 11,8), abe atyo akoze umurimo wo gukiza. Uwoherejwe kugira ngo akize aberewe no kwitwa «Man(a)-ikiza »
Byavuye mu gitabo « La liturgie des Heures, tome 4, pp 1020.1025-1026 ».
Byahinduwe mu Kinyarwanda na Padiri Valens NSABAMUNGU
PARUWASI NYAGAHANGA


text:
Uwiringiyimana Agathe wabaye Minisitiri w’intebe wa mbere w’umugore mu Rwanda yishwe n’abasirikare bashinzwe kurinda Col Theonetse Bagosora ku itariki ya 7 Mata 1994 akaba yariciwe hamwe n’abasirikare ba Minuar bakomoka mu Bubiligi bagera ku 10 ubu bashyinguye muri Camp Kigali. Dore bimwe mu byaranze iyi ntwari y’umugore.
Uwiringiyimana Agathe wabaye Minisitiri w’intebe wa mbere w’umugore mu Rwanda yishwe n’abasirikare bashinzwe kurinda Col Theonetse Bagosora ku itariki ya 7 Mata 1994 akaba yariciwe hamwe n’abasirikare ba Minuar bakomoka mu Bubiligi bagera ku 10 ubu bashyinguye muri Camp Kigali. Dore bimwe mu byaranze iyi ntwari y’umugore.
Kuva kuwa gatanu tariki ya 20 Mutarama 2017,mu Rwanda hatangijwe icyumweru cy’ubutwari kizarangwa n’ibikorwa byinshi bigamije kuzirikana intwari z’u Rwanda ndetse n’ibikorwa bitandukanye zasize zikoze, muri izi ntwari hakabamo na Uwiringiyimana Agathe wakoze ibikorwa byinshi by’ubutwari bitazatuma yibagirana mu mateka y’igihugu.
- Madame Agathe Uwiringiyimana niwe mugore rukumbi wabaye Minisitiri w’intebe mu Rwanda
Agatha Uwiringiyimana ni umwe mu bagore bacye b’abanyapolitiki babashije gukora ibikorwa bitandukanye by’ubutwari ndetse akabasha no kwerekena ko adashyigikiye ingoma y’igitugu ya Habyarimana kugeza ubwo yanagaragazaga kutumva ibintu kimwe n’abateguraga Jenoside, bikaba byaratumye ashyirwa mu ntwari z’u Rwanda mu cyiciro cy’Imena.
Uyu mugore wamenyekanye cyane mu mateka y’u Rwanda, yavukiye mu cyahoze ari perefegitura ya Butare mu gace ka Nyaruhengeri tariki 23 Gicurasi 1953.
Nyuma y’igihe gito avutse, Se yajyanye umuryango we aho yari agiye gukorera mu cyahoze ari Kongo-Mbiligi aho bamaze imyaka ine bakagaruka i Butare.
Uwiringiyimana yize amashuri yisumbuye mu ishuri rya Notre Dame Des Citeaux riri mu mujyi wa Kigali, nyuma aza gukomeza amashuri makuru muri Kaminuza y’u Rwanda i Butare aho yakuye impamyabumenyi mu ishami ry’ubutabire (Chemistry).
Madamu Agathe Uwiringiyimana yakoze imirimo inyuranye mu gihugu irimo kwigisha muri Kaminuza y’u Rwanda i Butare, yayoboye Minisiteri y’Uburezi, ndetse mu 1993 uyu Uwiringiyimana Agathe yabaye Minisitiri w’ Intebe wa mbere w’umugore.
Bimwe mu bikorwa by’ubutwari byaranze Agathe Uwiringiyimana:
Kurwanya akarengane
Uwiringiyimana Agathe ni umugore waranzwe no kurwanya yivuye inyuma akarengane kakorerwaga bamwe mu banyarwanda ku ngoma ya Habyarimana.
Kwitangira abandi
Kugeza ku rupfu rwe, Agatha ntiyigeze agaragaza kwikunda ngo arebere akarengane kakorwaga ahubwo ibyo yakoraga byose yitangiraga abanyarwanda bari bari mu kaga gakomeye baterwaga n’akarengane kariho icyo gihe.
Guhanga udushya
- Uwiringiyimana Agathe yaranzwe n’udushya twinshi
Mu 1986 yashinze koperative yo kuzigama no kugurizanya mu bayobozi n’abarimu bagenzi be bo muri kaminuza nkuru y’u Rwanda. Akaba ari nabyo byatumye ashimwa n’abayobozi bakuru b’ igihugu maze baramuzamura bamuha gukora muri Minisiteri y’ubucuruzi mu mwaka w’1989.
Mu 1992 yabaye Minisitiri w’Uburezi, nabyo aza kubirenga agirwa Minisitiri w’Intebe tariki 17 Nyakanga 1993, akaba ari we mugore wenyine mu mateka y’u Rwanda wabaye Minisitiri w’Intebe.
Nyuma y’urupfu rwa Perezida Juvenal Habyarimana tariki 6 Mata 1994, Agathe Uwiringiyimana n’umugabo we bishwe barashwe n’abasirikare barindaga Perezida.
Colonel Theoneste Bagosora wahamwe n’ibyaha byo gutegura no gushyira mu bikorwa Jenoside yakorewe abatutsi, ni we wahamwe n’uruhare yagize mu rupfu rwa Agathe Uwiringiyimana n’abasirikare b’ababiligi.
Nkindi Alpha
Ibitekerezo
IMANA imwakire mu bayo, aruhukire mu mahoro. Benshi mu banyarwanda tuzaharanira gutera ikirenge mu cye kandi ibyo yakoze ntibizibagirana. RIP Kanda hano umusubize


text:
Inshuti n’abavandimwe bakiriye Karekezi Olivier nyuma yo gufungurwa – Amafoto
Nyuma y’icyumweru kimwe afunguwe, inshuti n’abavandimwe ba Karekezi Olivier bateguye ikirori cyo kumwakira no kumwereka ko bamukunda kandi bamwishimiye, ndetse ko bamuri hafi mu bihe byose.
Byari ibirori byo kwishimira ko Karekezi Olivier yafunguwe kandi akaba yarabaye amahoro mu minsi igera muri 17 yose bamaze batamubona, kuko atari buri wese wari wemerewe kumusura ubwo yari afunze.
Karekezi Fils, murumuna wa Karekezi Olivier ari mu bateguye uwo munsi
Nta magambo menshi yahavugiwe ariko ayavuzwe yari yiganjemo ayo gushimira Imana no kumushimira uburyo ababanira nk’inshuti, Anny Salama umwe mu bateguye ibyo birori yizeza Karekezi Olivier ko bazakomeza kumuba hafi no bindi bihe byose biri imbere.
Karekezi Olivier na we nta byinshi yavuze ariko mu kubaganiriza yabashimiye uburyo bamutunguye bakamukorera uwo munsi mukuru, abizeza kuzakomeza kubana neza na bo nk’uko bisanzwe.
Karekezi Olivier yafunzwe kuwa 15 Ugushyingo ubwo Ndikumana Hamad Katauti yari amaze kwitaba Imana, afungurwa ku itariki ya 2 Ukuboza.
Karekezi Olivier na Madam bari bishimye cyane
Umutsima wari wateguriwe kwakiriza Karekezi Olivier
Karekezi Olivier na Madamu we bakata umutsima bari bateguriwe
Karekezi Olivier aganiriza abari bitabiriye ikirori
Byari ibirori
Anny Salama Murekatete ni we wavuze ijambo mu izina rya The Kings&Queens, Itsinda ryo kuri WhatsApp ryashinzwe na Karekezi Olivier ari na ryo ryateguye ibyo birori
Ntwali Ibrahim ni inshuti y’akadasohoka ya Karekezi Olivier
Inshuti n’abavandimwe bari bahari
Inshuti za Karekezi Olivier ziyobowe na Anny Salama


text:
sha uyumugabonigisambo koko ubwose ko umugorenumugabo aribamwe kuki atamugiriye icyocyizerecyokuvanga umutungo cyaneko yarajenokumurerera sha urigisambo kbs
Mbega ab,ubu. Nta rukundo rukibaho pe. Kiriya ni ikintu mwagombye gupfa koko umwe akunda undi? Ni ugusengera umudayimoni urimo gusenya ingo naho ubundi birakomeye. Bakristu mushikame muragize Nyagasani ingo zanyu. Ndabona ubuhemu n’ubusambanyi byarahawe intebe. Ese ubundi kuki atarongoye nyina w’uwo mwana? Buriya wamutesheje ubuto bwe urangije urajugunya. Mana we tabara ingo.Nyamara birakomeye bantu b’Imana.
Hhhhh mbego igihungu cyibi afite umutima wigisambo nukuntu gikanura mukobwa mwiza ihorere uzabona undi mwiza kdi nza gusengera
Injiji ziragwira, uyu mukobwa yashakaga ivanga mutungo risesuye we niki yarazanye cyo kuvanga mumutungo umugabo umugabo asanganywe? Niba ntacyo yarafite akaba ashoboye gukora yari kwemera, ariko niba ari muri babakobwa bimbura mumaro birumvikana ntabwo yari kwemera kuko niyo mahirweye yanyuma. Buriya ntanumusore wamwiteza kuko ntacyo amaze
bavandimwe ntimukazane amarangamutima mubintu nkibi! abafashe umwanzuro babirangije.ibyo gutuka umwe cg undi biragaragaza ko namwe muri abana. uwagira inama ndumva kugeza ubu ariwe wavuga kuko zafasha nabari inyuma mumushinga nkuyu. gusa abanyarwanda bagomba kwaguka mubitekerezo bakamenya aho isi igeze. ningombwa ko umuntu aba free mubyo akora si non urugendo rwe rumubera rubi.urukundo ni independant rukora icyo rushaka ntiwaruforca. ahibwo aba bantu bombi barebye kure basanga koko badahuje. njye mbabonye nabagurira akantu. ikosa bakoze nuko bihaye isi ntibabikemure mbere y’igihe so bihangane kdi natwe bitubere isomo. thx
dore icyo bita gukinisha amasezerano. mbere yo kujya mu murenge bagombaga kumvikana kuri gahunda y’imitungo. wagirango baratunguwe.
Ko amagambo yababanye menshi cyane niba ari umuhungu warebye kure mubifate uko mubyumva kandi niba ari umukobwa imana yarinze umuruho mubifate uko mubyumva gusa imana dusenga izagaragaza ukuri kuri umwe jye ntanumwe mvugira bazize kutaganira mbere bigera nkaho bananiranywe kutumvikana ubundi babaza nimiryango yubaka cg nimwembi mwakundanye mwubaka kuki se umuhungu atashatse umukobwa baganire nyuma icyivuyemo bakakimbwira ababyeyi aho kurinda gutuma umuryango bafate umwanzuro nkabo bo bananiranye ndumva umukobwa ntakosa afite ntarimwe ariko iyo mubona umukobwa yacecetse yamwihoreye umuhungu agakomeza gukaza umurengo amafaranga siwo wubaka wubaka umutima ntimukomeze kubashyira imanza kuko muri mwese ntanumwe Uzi ukuri kwabo mubaciraho iteka rero murekeraho commentaire bonyine bazihuza
ivangamutungo risesuye, mihahano n ivanguramutungo byose biremewe mu mategeko y U Rwanda, ahibwo mibagaye kuba baramaze 3ans bakundana bakagera hariya hose ntacyo bateganije kdi ari bakuru
yewe ni akaga ,bagabo bateye ubwoba,wemeye kuvanga n’umuntu amaraso muvanze uburiri,muvanze inkono ,ubonye iyo nzu ariyo kibazo kuko nibyo muba mutinya,musubire kwa nyagasani wanyu mumenye ibyo ko ibyo murimo atari byiza,muvanze amaraso ariyo akomeye ibyo bindi urabitinyira iki.Mukobwa we imana igukijije imiruho kuko uwo ntamugabo umurimo
Iyo umuntu avugishije ukuri bamwita igisambo,ubu c iyo aguhisha ko afite umwana ukabimenya nyuma mwaramaze kubana ntiwari kumubwira ngo divorce? mugahita mugabana n’ibya wa mwana? uyu musore Imana yamuvugiyemo kuko abakobwa bo muri ino minsi ntiboroshye barishakira ibishoro bitagira ingwate. Bako muzage muri bank nizo zifite amafaranga naho twe twarabamenye ntarukundo mukigira....muri ba materialiste gusa,puuuuuuuuuuuuuuuuuuuuuuuuuuuuu
@Umutoni, Kuba umuhungu yarakoye magatanu akongeraho na 200 ntibisobanuye ko atari afite cash. kuki uteereza ko yamukwa arenze ayo ko atariho amugura. Ntekereza ko ibihmbi 500 birimo inka kandi umuco wacu usaba gukwa inka. Sinzi impamvu abakobwa muwmva ko mugomba gukobwa za miliyoni. muba mugirango muvugwe ko mwakowe menshi cyangwa?
Ariko se ubundi kuki barinze bageza umunsi wo gusezerana bitarumvikana ibyo bazasezerana?Ibi njye mbibonamo miscommunication rwose!
Bakobwa, kuki mushyingiranwa n’imitungo aho gushyingiranwa n’umugabo? Niba umusore ashaka ko muzatangirira ku mitungo mwashakanye kuki wowe utabishaka niba atari imitungo ye ukurikiye???
Bakobwa, kuki mushyingiranwa n’imitungo aho gushyingiranwa n’umugabo? Niba umusore ashaka ko muzatangirira ku mitungo mwashakanye kuki wowe utabishaka niba atari imitungo ye ukurikiye???
Mwese Imana haribyo ibarinze bibi. Muzihangane gusa ntimuzasubirane. Uyu mukobwa yabaye umwana, ubu nibwo buryo bwiza bwari kumurengera igihe umugabo abaye afite abandi bana. Ikindi basomyi, kuki mwumva ko umukobwa yashakaga umutungo? Ese we ntawo afite? Ndashimira umukobwa uburo yitwaye muriki kibazo yicecekera. Ikindi ndabona uyu muhungu nta mutungo afite na muke. Awufite ntiyakwa umukobwa akunda ibihumbi 500.000, kugeza naho umukobwa bimutera isona akamusaba kongeraho 200.000, none akaba ashishikaye yishyuza nkaho umukobwa ariwe wamwanze. Gusa igitubutse uyu musore afite nubujiji. Mukobwa courage, icyampa contacts zawe naguconnecting kumugabo wubaha Imana, ureke uwo w’injiji
Ndumiwe peee,
Beatha mukobwa mwiza iturize,Nyagasani akurinze umuruho rwose
Ubu se koko uwo mugabo uri kuburana 700k,murumva afite iki cyatumye adasezerana ivangamutungo????
mu kanya arajya kurega naho yari yaratanze avance ya salle y’a réception.
mwese simbazi ariko n’ubundi uyu mugabo yari kuzakurira mu nzu.
ubwo se wowe ko wari wemeye kumurerera umwana icyatumye yumva mutavanga umutungo ni iki!
wagirango napfa bazawumushyinguramo.
Mureke kabisa,ibyiza biri imbere
Reka Mbabwire Nta Bw"abantu Bafete Codd Zimwe Babanago Bishoboke Nonese Kuki Umwe Muribo Atihanganye Gwabyihorere? Bose Nikimwe Kdi Ngo Kirazira Ntabihanga Bibiri Munkonimwe!
Urukundo nyarukundo ntirureba ibyo umuntu atunze.Njye nashakanye n’umugabo wanjye dusezerana ivangamutungo ry’umuhahano,ntakibazo nakimwe byaduteye rwose.kdi yarafite imitungo ihagije pe!Ariko nageze murugo turafatanya amfata nk’umwamikazi anyandikisha kuma compte ye kubushake bwe ntabyo musabye,ahubwo aba arinjye usigara nyajera.ubu dufite umwana 1 kdi rwose tubana neza cyaaaaneee kuburyo nanjye byandenze!
Tukibyara uwo mwana yankoreye surprise atugurira inzu nziza cyane muri USA ayinyandikaho,none ubu tuvugana mfite imodoka nziza cyane ngendamo n’umwana aheruka kungurira ngo ni cadeau y’uko namubereye umugore mwiza!
Icyo nababwira nuko uriya mukobwa atazatinda kubona ko yibeshye,kdi kubona undi bizamutera icyaka.Wamusore we iturize Imana ikurinze byinshi,nubundi ntiwari kuzamushobora!Uwawe irimo kumutegura!Icyo dusabwa nukuyizera gusa.Courage.
Niba nta gahunda bari bafite yo kuzabyara, ivangura mutungo nta kibazo. Ariko muvanguye umutungo, ejo akagutana abana nta mutungo wundi murahaha, mukobwa wahura nibibazo. Uyu mukobwa sinamurenganya.
ibisambo by’abakobwa gusa? ese uyi yashakaga umugabo cg yashakaga imitungo? muri ba bizengarame kbsa!!!! amafaranga aravuna mwabakobwa mwe ntimukajye muzana imikino kuriyo. gusa ikigaragara nuko uyu mukobwa yarafite mission yaburijwemo. Congz musore warebye kure!!! aho guhomba byinshi wanaserereye wahomba 700.000frw
cyakora ndababaye mbega umuhungu uhemutse Béa disi ukuntu arimfura oooooh Ukuntu uriya muhungu yaratwaye umugore w’umutima cyakora mw’ijuru Hari imana ishobora byose izagushumbusha kd rimwe na rimwe kuriyisi abantu barahemuka ark bacumugani ngo gira neza wigendere ineza uzayisanga imbere ninabi urayihasanga komera Béa uyumuhungu azakugarukira kuko arakosheje cyane Imana ikurinde Béa
ntabwo kuvanga umutungo aribyo bigaragaza urukundo kuko iyo abishaka yari no kubimukorera ariko noneho ibizaza akajya abishyira ku mwana we cg ababyeyi kdi umugore ntazigere abimenya agatahira ibyo yakunze. yamuhaye isezerano ryiza ariko ntiyabimenye kuvanga ibyo bazashobora kugeraho kuko nibyo byari kuzagwira. muntu wese utekereza ko uyu musore yakoze nabi uribeshya cyane, tugerageze gufunguka mu bitekerezo twe kuguma mu bitekerezo bishaje! wa mukobwa we wabaye umwana, ugaragaza ko ukunze ibintu cyane, ntiwizeye ejo hazaza hawe ko ari ho heza, niba nta nicyo afite uyu musore nsinumva impamvu yo kumutuka kuko yemeraga kuvanga umuhahano nawe yari ategereje kugeraho. inkwano ze agomba kuzisubizwa muyegeranye muyashake kuko buri wese ahitamo ni uburenganzira bwe! u rwanda ndarushima aho rugeze rwose mu mubano iki nacyo cyari ngombwa. bakobwa ntimwirare namwe mushakishe imitungo yanyu mutayitegereje kubo muzashaka namwe muzayibikeho mugihe musezerana kuko yazarengera uwawe mu gihe cy’akaga cg se nawe ubwawe. basore namwe mube maso, murebe imitima yabo mushaka aho iherereye
Quand on veut trop, on perd tout! Ahubwo iriya famille y"umukobwa uritonde !
Quand on veut trop, on perd tout! Ahubwo iriya famille y"umukobwa uritonde !
Icyo umuhungu ashingiraho Niki ko umukobwa atamwanze ari umuhungu wifatiye umwanzuro wenyine batabanje kuganira nawe murumva umukobwa afite amakosa ahubwo itangazamakuru niryiki arigukora humura mukobwa uzabona undi Atari uriya imana igushoboze ukomere
mbega umuhungu ubwoko buragwira yewe ntacyo umukobwa yahombye pe!!! ubwose urabaza inkwano uyobewe ko hayakoresheje imbwa gusa cyakora uwapfuye yarihuse
Ariko muhungu ufite mutungo ki kuburyo umukobwa yagukurikira koko ko numva ko ntanigare ufite muhanda Bantu Batanga amakuru mubaze mumenye mutungo afite yakwandagaza uwo mukobwa kugeza ubu mubone kungaya nyamukobwa koko ntawo bahungu mwige kuvugisha ukuri ko ukuri nikwiza cg se kuki abishyira kubinyamakuru atabanje kuganira numukobwa koko nukuri utakomeZa kuvuga wa gihugu we wigisambo gusa imana irahari izagaragaza ukuri kose singombwa guhora ubishyira kubitangazamakuru ndumva ntampamvu twakurambiwe pe no gusebanya uziko ukomeje kwerekana ubujiji budamfututse koko nkumuntu wize amafaranga wayashyize imbere nkaho ari umushonji iyo ubona Umukobwa yakwihoreye ntutuza
Ariko muhungu ufite mutungo ki kuburyo umukobwa yagukurikira koko ko numva ko ntanigare ufite muhanda Bantu Batanga amakuru mubaze mumenye mutungo afite yakwandagaza uwo mukobwa kugeza ubu mubone kungaya nyamukobwa koko ntawo bahungu mwige kuvugisha ukuri ko ukuri nikwiza cg se kuki abishyira kubinyamakuru atabanje kuganira numukobwa koko nukuri utakomeZa kuvuga wa gihugu we wigisambo gusa imana irahari izagaragaza ukuri kose singombwa guhora ubishyira kubitangazamakuru ndumva ntampamvu twakurambiwe pe no gusebanya uziko ukomeje kwerekana ubujiji budamfututse koko nkumuntu wize amafaranga wayashyize imbere nkaho ari umushonji iyo ubona Umukobwa yakwihoreye ntutuza
Sha warebye kure kabisa, humura ntuzabura undimukobwa,
Kumaranira gusezerana ivangamutungo rusange ni ukutamenya ibibi n’ibyiza bigira!!!!
Kuvanga umutungo rusange nibwo buryo muri butatu bwemewe bufite ingaruka nyinshi ku muryango iyo habonetse ikibazo gituma umuryango wishyura ibintu byinshi cyane birenze ubushobozi. Urugero abantu basezeranye ivangamutungo bazakugira ibibazo byatumye bakwa indishyi zingana 20.000.000frw kd umutungo wabo wari ufite 18.000.000frw. Wose barateje muri cyzmunara hasigara idene. Iyo baza kuba barasezeranye bumwe mubundi buryo budigzye byibuze hari icyari gusigara bakagwarizaho. Ibyo rwose ntawe ukwiye kubipfa nuwo bagiye gushyingiranwa uretse imyumvire itandukanye.
Niba yarabahaye inkwano kd itangwa hagamijwe ko baguha umugore niba atabonetse nibasubize inkwano kuko numusore ibyo yashingiragaho biremewe.
Kumaranira gusezerana ivangamutungo rusange ni ukutamenya ibibi n’ibyiza bigira!!!!
Kuvanga umutungo rusange nibwo buryo muri butatu bwemewe bufite ingaruka nyinshi ku muryango iyo habonetse ikibazo gituma umuryango wishyura ibintu byinshi cyane birenze ubushobozi. Urugero abantu basezeranye ivangamutungo bazakugira ibibazo byatumye bakwa indishyi zingana 20.000.000frw kd umutungo wabo wari ufite 18.000.000frw. Wose barateje muri cyzmunara hasigara idene. Iyo baza kuba barasezeranye bumwe mubundi buryo budigzye byibuze hari icyari gusigara bakagwarizaho. Ibyo rwose ntawe ukwiye kubipfa nuwo bagiye gushyingiranwa uretse imyumvire itandukanye.
Niba yarabahaye inkwano kd itangwa hagamijwe ko baguha umugore niba atabonetse nibasubize inkwano kuko numusore ibyo yashingiragaho biremewe.
Nonese ko atigeze amubenga arishyuza iki? niyicare yiturize kutumvikana kwabo niko kwabakozeho murakoze
Abakobwa muransetsa kweli, twarabamenye ubu bihagije. Twabafatiye ingamba ubusambo bwanyu ninde se utamaze kubumenya. Nonese niba uwo mukobwa atarakuriye imitungo ari urukundo iyonyihangana bakazashakana ibyabo. Umururumba gusa ejo mukananiza umuntu mugasigara mubye. Puuuuu!!!
Abakobwa muransetsa kweli, twarabamenye ubu bihagije. Twabafatiye ingamba ubusambo bwanyu ninde se utamaze kubumenya. Nonese niba uwo mukobwa atarakuriye imitungo ari urukundo iyonyihangana bakazashakana ibyabo. Umururumba gusa ejo mukananiza umuntu mugasigara mubye. Puuuuu!!!
uyu muhungu ni umusazi! kuri invitation handitseho Ko gusaba no gukwa byari kuba ku munsi w’ubukwe none arabona amategeko atazamufata! yarahiye Napoweshe atiha abantu n’ubundi baramwose!!!
Urikigoryi pe nubu nkimenyako uko bakuvugaga aribyo pe wa gihugu we wigisambo gusa umukobwa yarebye kure cyane ahubwo rata mukobwa ndagushimiye uzabona undi utari uriya mugabo wumupfapfa Gashugi Alphonse kafoyo ubundi wamushatse utanziko uwo mwabyaranye ahari iyo umuzana akakubera umugore ukareka kumutesha umutwe umukobwa wabandi ukiri muto wowe ushaje ugashaka uwo muhuje imyaka
Yiteguye kuburana Rwose nakibazo nibyo byamubera byiza cyane ahubwo natangire none ejo umukobwa yemeye yatinze cyane kandi wa muhungu urisebeje cyane ugarajeko urigisambo kibi


text:
Guhemberwa mu ntoki ni imwe mu mbogamizi ikomeye ibuza urubyiruko kwiteganyiriza
Muri iki cyumweru cyahariwe kwiteganyiriza no kwizigama mu bikorera n’abatari basanzwe bari muri iyi gahunda, bamwe mu rubyiruko rukora umwuga w’ubufundi n’ubuyede baganiriye na RBA batangaje ko imwe mu mbogamizi ikomeye bahura nayo harimo kuba bahemberwa mu ntoki!
Umwe muri bo utashatse ko amazina atangazwa yagize ati: “Nk’ubu mfite company nkorera maze imyaka irenga 2 dukorana! Ariko icyo gihe cyose mazemo abakozi bose duhemberwa mu ntoki! Ntago wahemberwa mu ntoki ngo uzapfe kwibuka gutekereza kujya mu isanduku y’ubwiteganyirize kubitsa amafranga utanazi neza niba akazi uzakagumaho igihe kirekire!” Abandi bagenzi be nabo bunze mu rye bagira bari: “Ibyiza abakoresha bakagiye bashyiraho uburyo bwiza bwo guhemba abakozi babo kuburyo byibuze bayahabwa anyuze kuri compte zabo noneho RSSB igakataho ayo guteganyiziriza umukozi ataramugera mu ntoki!” Aba bakozi bemeza kandi ko burya amafranga agira inzira nyinshi anyuramo bityo iyo ageze mu ntoki n’ubucye bwayo bihutira kuyakemuza utundi tubazo.
Muri iki cyumweru cy’ubukangurambaga ku kwiteganyizira no kwizigama ikigo cy’igihugu cy’ubwiteganyirize bw’abakozi RSSB gitangaza ko kimaze kwakira abakozi bashya bitabira iyi gahunda barenga ibihumbi 3000 kikaba cyizeye ko uyu mubare uzarushaho kwiyongera mu minsi iri imbere.


text:
Ni byiza ko umwana witegura gukora ikizamini cya Leta abasha kubona ibintu bihagije bizamufasha kwitegura neza kugira ngo abone amanota menshi, yamufasha guhabwa impanyabumenyi ihambaye.
Abanyeshuri bategura gukora ibizamini bya Leta byashyizwe igorora Nyuma yo kureba ko hariho abanyeshuri bakunze kubura ibizamini bya leta byo mu myaka yashyize, Kompani ya Isomo Technology Ltd yazanye gahunda izajya ifasha abanyeshuri kubona ibizamini byo mu myaka yashize mu buryo buboroheye.
Babinyujije ku rubuga bashyizeho ibizamini bya Leta byo mu myaka yashize ndetse n’ibizamini by’abantu bashaka impushya zo gutwara ibinyabiziga, icyo umuntu akora ni ukujya ku rubuga rwabo ugasoma ibibazo, washaka kureba ibisubizo ukabanza agafungura Konti hanyuma ukanishyura ibiceri 200 kuri Mobile Money ya Nimero zabo ukabona guhabwa ibisubizo wifuza, andi makuru menshi ajyanye n’imikorere yabo wayasanga kuri uru rubuga rwa isomo.info
Kamaro Platnumz
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
ni ukwihangira imirimo tu
Rwose ubu buryo nibwiza arko c ubwo nibizagurwa igihe gito ugasanga iyi company itanga ibisubizo irahobye ko uzabigura azabiha abandi bakifotoreza ?


text:
Umuhanzikazi Sindy Sanyu umaze kwandika amateka mu gihugu cya Uganda yongeye kwikomwa n’imbaga y’abafana, ababyeyi n’ubuyobozi nyuma yo kugaragara mu gitaramo ibibero byose biri hanze.
Umuhanzikazi Sindy Sanyu umaze kwandika amateka mu gihugu cya Uganda yongeye kwikomwa n’imbaga y’abafana, ababyeyi n’ubuyobozi nyuma yo kugaragara mu gitaramo ibibero byose biri hanze.
Uretse kwijujutirwa n’ingeri zitandukanye kandi, uyu muhanzikazi yarakariwe n’umwami w’Ubugande asaba ko atazongera kumubona mu birori bye nibura mbere y’imyaka icumi uhereye icyo gihe yaririmbaga.
Ibi biherutse kuba ubwo uyu mwami yizihizaga isabukuru ye y’amavuko maze mu bahanzi bakomeye bari batumiwe na Sindy yari abarimo, gusa ubwo yageraga ku rubyiniro benshi babaye nk’ahutajwe na serwakira kuko imyambarire yaje yambaye yatumye umwami amwifatira ku gahanga.
Bitaramara kabiri Sindy arimo kuririmba, umwami yategetse ko akurwa ku rubyiniro ngo asubizwe aho yari ari yongeraho ko agomba kumara imyaka 10 adakandagiza ikirenge cye kuri ubwo butaka ngo aje kuririmba.
Si umwami gusa iyo myambarire yateye inkeke kuko n’umwamikazi yunzemo atangaza ko uburyo Sindy yambayemo butandukanye n’indangagaciro zikwiye kuranga umuco w’ako gace yatumiwemo.
Mu itangazo ryasohowe n’ubwami bw’Ubugande rivuga ko Cindy atemerewe kwitabira bitaramo bizajya bitegurirwa umwami mu gihe kingana n’imyaka icumi.
Cindy Sanyu akunzwe kuvugwaho imyambarire ishotora abagabo uretse no ku rubyiniro ngo no mu buzima busanzwe usanga gushyira ubwambure bwe ku karubanda aribyo bimuranga.
Ndacyayisenga Fred
Ibitekerezo
Ntabgenge Agira! Kanda hano umusubize
Aba bakobwa bambara ubusa babiterwa nuko bakiri bato.Wa mugani UBUTO buraryana.Ariko nkuko Bible ibivuga,ubuto ni ubusa (Youth and prime of youth is vanity).Tubisoma muli Umubwiriza 11:10.Ariko bajye bamenya ko tugomba gukoresha UBUTO bwacu dushaka imana kandi tuyitinya.Tugomba kwirinda ibintu byose bibabaza imana.Urugero ni nko kwambara ubusa werekana amabere,ibibero,gusambana,etc... Kuko ababikora batazaba mu bwami bw'imana (1 Abakorinto 6:9,10). Naho abantu bumvira imana,izabahemba kuzuka ku munsi wa nyuma kandi ibahe ubuzima bw'iteka (Yohana 6:40).Muli paradizo bazabamo,abantu bose bazasubirana UBUSORE bwabo kuko nta musaza cyangwa umukecuru bazabamo (Yobu 33:25).Ikindi kandi,abazarokoka ku munsi w'imperuka,ubwo imana izica abantu bose bakora ibyo yanga,abo bazarokoka bazabaho iteka,batarwara,badasaza,bakundana,etc...Bisome muli Yeremiya 25:33 na Ibyahishuwe 21:4.Tujye twibuka ko ubuto bumara igihe gito cyane hanyuma tugasaza,tugapfa. Kanda hano umusubize
Urakoze cyane kuduhugura muli Bible.Kuvuga ko nta mwanya dufite wo kwiga Bible,ni ikosa rikomeye imana izaduhora ku Munsi w'Imperuka. None se ko tubona umwanya wo gushaka amafranga?Kandi dupfa tukayasiga?Ariko abiga Bible,bituma bamenya neza ibyo imana idusaba,bakabikora.Utize Bible,ntabwo wamenya ibyo imana idusaba.Kandi nuhera mu byisi gusa,Bible ivuga ko uba ari UMWANZI w'imana (Yakobo 4:4).Bityo ukazabura ubuzima bw'iteka. Kanda hano umusubize


text:
Umugore n’umugabo babaga ahantu bari bafite n’umwana umwe w’uruhinja ukambakamba, bakabaho bishimye nta kibazo bagirana ariko nyuma y’igihe baza gusanga mu nzu babamo harimo imbeba nyinshi, zikamenagura ibintu, zikarya imyenda, zibatesha umutwe, bashaka icyazibakiza, bigira inama yo kugura umuti wazica, bajya hakurya aho bacuruza imiti, barawugura barataha barazitega, zirapfa zose ariko inyinshi zipfira mu gisenge (idari=plafond), umunuko urabica, babura uko bazikuramo bajya gusaba icumbi ahandi kugira ngo bazagaruke umunuko washize, bakazajya baza kuhasura ngo bumve ko umunuko washize, hashize iminsi bumva umunuko warashize baragaruka.
Ariko nyuma y’igihe imbeba ziragaruka zibatesha umutwe, baravuga bati:”ntitwakongera kuziroga, umunuko ntitwawukira, reka tugure rwagakoco izajya ifata imwe imwe ipfire aho tuyireba tuyijugunye.” Bajya hakuno aho bagurira za rwagakoco barayigura, barataha, bageze mu rugo barazitega.
Umunsi wa mbere baza kureba basanga nta yafashwe, umunsi wa kabiri biba uko, umunsi wa gatatu biba uko, icyumweru kirashira nta mbeba irafatwa bati:”buriya ni uko twayiteretse ahihishe, reka tuyishyire ahagaragara, bayigiza ahagaragara.”
Bukeye mu gitondo baza kureba niba nta yafashwe basanga ntayo, ariko bigeze mu masaha y’umugoroba bumva umwana ari kurira cyane, bageze aho umwana ari kuririra basanga ya rwagakoco yamuciye intoki enye. Bati: ”turihekuye noneho”. Umwana bamujyana kwa muganga, barishyura aravurwa, ariko intoki zo ntazo yari agifite.
Ariko bakibaza uko bazagenza izo mbeba, bati: “noneho reka tuzane injangwe izajya izirya, urumva ko nta by’umunuko ukundi.” Injangwe barayizana, irazirya koko ariko kubera ubwinshi ntiyari kuzimara mu gihe gito, umunsi umwe yica nyinshi irahaga, izindi ziraza ziyikinira iruhande ikazireba ikumva ziyiteye isesemi, ariko bukeye inzara irayica, ihiga za zindi zikinanguraga imbere yayo ejo irazibura. Uwo munsi warangiye ntacyo ishyize mu nda, bukeye ibona nyinshi cyane ariko kubera inzara nyinshi izirukaho ititaye ku ho ziri, zirukankiraga ku giti cyari hejuru y’iziko, ariko injangwe ikizera inzara zayo mu gufata ikibwira ko itagwamo, yateye intambwe ebyiri gusa iba iguye mu ziko, irashya.
Ba babyeyi b’abanyamahirwe make babona ko imiti yose bagerageje yanze bigira inama yo kuzihorera bakabana nazo! Batangira ubuzima bushya n’imbeba zabo ariko uko bagenda basukura banashyira ibintu ku murongo imbeba zikabura aho zihisha, zigenda zihacika buhoro buhoro, birangira nta mbeba ikirangwa mu nzu yabo!
Umugabo yari umubumbyi w’amatafari, umugore we akora mu busitani bw’abaturanyi, haza kuza umuntu wihitiraga ariko akaba yaragendaga abaza icyifuzo cya buri muntu kigahita kiba impamo, yegera uwo mugabo aramubaza ati: “ni iki wifuza ngo nkigukorere?” umugabo ati: “urabona ko ndi umubumbyi w’amatafari, njye nifuza ko igihe cy’izuba cyakomeza kugira ngo amatafari mbumbye azajye yuma mbone amafaranga.”
Yegera umugore aramubaza ati: “wowe wifuza iki?” Umugore ati: “njyewe ubusanzwe nita ku busitani bwa rubanda, rero nifuza ko igihe cy’izuba cyahagarara kugira ngo ubusitani bw’abandi butazuma nkabura amafaranga.”
Uwo muntu abura uko abyitafamo kuko ntiyari kugusha imvura mu rugo ngo ireke kugera munsi y’urugo!
___________________________
Amasomo:
1. Ibyago byose ntitubyihamagarira hari ibiza tutabihamagaye ariko hari n’ibyo twikururira.
2. Kumenya ikosa wakoze bigufasha kurikosora ariko haba ubwo ugerageza kurikosora ugakora irirenzeho.
3. Ibibazo byawe ni ibisubizo by’abandi, haba n’ubwo ibisubizo byawe biba ari ibibazo by’abandi.
4. Burya iyo ufite wibwira ko uzahora ufite, ariko iyo ubuze wibuka ko hari ibyo waretse gufata kuko wari ufite.
5. Kwiyizera ni byiza kandi ni ngombwa ariko iyo ukabije bishobora kukuviramo ingaruka zitari nziza.
6. Gabanya ibyifuzo uzaba wongera ibyishimo.
7. Uwifuza kukugirira nabi wese siko azabigeraho, hari n’abazagerageza kukugirira nabi ariko bakaba bari kwigirira nabi mu buryo batazi.
8. Benshi mu bo tubana nabo siko bose ari beza ariko tubana nabo ku mpamvu zigiye zitandukanye.
9. Akenshi ibisubizo by’ibibazo dufite tuba tubifite ariko tukabinyuraho tutabizi, hakaba ubwo ibibazo byacu tubyisubiriza nyuma mu buryo tutazi ariko hari ibyo twabanje kwangiza turi gushakishiriza ibisubizo aho bitari.
10. Kwirukana si uguhora uvuga ngo:”Genda! Mvira aha! Singushaka aha! Singukeneye aha!”, hari uburyo bworoshye bwo kubivuga, kandi burya KWIRUKANA KUBI NI UKWIRUKANA UMUNTU MU BUZIMA.
11. Ibyifuzo byacu bigiye bitandukanye, rero ntiwanezeza bose, NTIBISHOBOKA!!!!!!!


text:
ISOMO RYA MBERE
Igitabo cy’Iyimukamisiri (Iyim 24, 3-8)
Musa amanutse ku mu musozi wa Sinayi, 3amenyesha imbaga amagambo yose y’Uhoraho, hamwe n’amabwiriza ye yose. Nuko imbaga yose isubiza mu ijwi rimwe iti «Amagambo yose Uhoraho yavuze tuzayakurikiza !» 4Musa yandika amagambo y’Uhoraho yose. Hanyuma azinduka mu gitondo cya kare yubaka urutambiro mu nsi y’umusozi, anahashinga amabuye cumi n’abiri yibutsa Imiryango cumi n’ibiri ya Israheli. 5Hanyuma yohereza abasore b’Abayisraheli batura Uhoraho ibitambo bitwikwa, maze ibimasa babitambaho ibitambo by’ubuhoro. 6Musa yenda igice cy’amaraso ayashyira mu nzeso ; asigaye ayatera ku rutambiro. 7Nuko yenda igitabo cy’Isezerano agisomera imbaga. Baravuga bati « Ibyo Uhoraho avuze byose tuzabikora kandi tuzamwumvira.» 8Musa yenda amaraso asigaye ayatera imbaga avuga ati «Aya ni amaraso y’Isezerano Uhoraho yagiranye namwe, bishingiye kuri aya magambo yose yavuze.»
ZABURI (Zab 50 (49),1-2, 5.7ac, 14-15)
Inyik/ Nimuze duture Imana igitambo cyo kuyishimira.
Imana nya mana ari yo Uhoraho,
ivuze ijambo rikoranya isi yose,
guhera mu burasirazuba kugeza mu burengero bwaryo.
Imana irabagiraniye kuri Siyoni,
yo bwiza buzira inenge.
« Nimunkoranyirize abayoboke banjye,
ba bandi twagiranye igihango kigasozwa n’igitambo !
Tega amatwi muryango wanjye, ngiye kuvuga,
jyewe Imana, nkaba n’Imana yawe !
«Ahubwo jya utura Imana igitambo cyo kuyishimira,
kandi wuzuze amasezerano wagiriye Umusumbabyose ;
hanyuma uzabone ubunyiyambaza igihe cy’amagorwa,
ubwo rero nzagutabara, maze nawe unsingize. »
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu:
Hahirwa abaryakira rikera imbuto nyinshi!
Alleluya.
IVANJILI
+ Matayo (Mt 13, 24-30)
Muri icyo gihe, 24Yezu abacira undi mugani ati « lngoma y’ijuru imeze nk’umuntu wabibye imbuto nziza mu murima we. 25Ariko igihe abantu basinziriye, umwanzi we araza abiba urumamfu hagati y’ingano, nuko arigendera. 26lngano ziramera zimaze kugengarara, ubwo urumamfu na rwo ruragaragara. 27Abagaragu basanga nyir’umurima baramubaza bati ‘Shobuja, ntiwari warabibye imbuto nziza mu murima wawe ? Ni iki gituma harimo n’urumarnfu ?’ 28Arabasubiza ati ‘Ni umwanzi wabigize’ Abagaragu barongera bati ‘Urashaka ko tujya kururandura?’ 29Ati ‘Oya, muri uko gutoranya urumamfu mutavaho murandura n’ingano. 30Nimureke bikure byombi kugeza mu isarura ; igihe cy’isarura nzabwira abasaruzi nti ‘Nimubanze mutoranye urumamfu muruhambiremo imiba, muyijugunye mu muriro; naho ingano muzihunike mu kigega cyanjye.’ »


text:
Buri wese ugiza Njyanama azakurikirana imihigo
Inama Njyanama y’Akarere ka Gicumbi yateranye ku ya 16/3/2016 hemejwe ko buri mu jyanama ahabwa imihigo azakurikirana kugirango ibashe kweswa. Bamwe mu bagize Inama Njyanama y’Akarere ka Gicumbi Bizimana More...
Gakenke : Inganda z’amakoperative ya kawa zirasabwa kugura umusaruro wose wa kawa
Abayobozi b’amakoperative barahamagarirwa kugura umusaruro wose w’ikawa mu rwego rwo guca ubumamyi bw’ikawa bugaragara mu baturage. Ibyo babisabwe mu nama ya Coffee Task force yateranye kuwa More...


text:
Iki ni ikibazo umuntu wese yakwibaza ashingiye ku bintu byinshi bitandukanye. Dukunze kumva kenshi abantu bavuga ngo abana ba kanaka bazi ubwenge, baritonda , barananiranye...bitewe n`uko bitwara mu buzima bwabo bwa buri munsi.
Ibi bishobora kubaho biturutse ku mpamvu zitandukanye : dufatiye nko kuri icyo cyo kumenya ubwenge ni uko hari ubwenge karemano umuntu ubwe yivukanira, yewe ugusanga yaba akomoka no mu muryango utarimo n`umuntu n`umwe wegereye ishuri cyangwa ujijutse ariko wakwitegereza uburyo atekereza , avuga, akora no ku myaka mike ukabona ko afite ubwenge budasanzwe. Ibi bikunze kubaho.
Ikindi ni uko na none hari uburyo ababyeyi bamwe bareramo abana babo cyangwa se babitwaraho bigatuma umwana agira imyitwarire ituma agera kure mu buzima ari nabwo bamwe usanga bavuga ngo kanaka yabyaye neza ariko ugasanga urahare runini niwe warugize kugirango umwana agere kure mu buzima bwe.
Urugero rufatika natanga hano ni urwa Tiger Woods uyu akaba akaba ari igihange mu mukino wa golf ndetse akaba ari n`umwe mu birabura b`abaherwe ku isi aho atunze akayabo kagera kuri milliyoni 600 z`amadorari y`amerika. Uyu rero yenda kuvuka se witwa Earl Woods yivugiraga ubwe ko agiye kubyara umwana udasanzwe, yagize ati :"umwana wanjye azaba icyamamare,ikiraro hagati y`abantu n`amoko.Azagira ubushobozi buzatangaza isi yose buzasumba ubwa GANDHI na BOUDDHA ubashyize hamwe". Bamwe mu bamwumvise icyo gihe bavuze ko yiganirira cyangwa se ko hari ikindi yishingikirije ariko mu byukuri ntacyo uretse icyezere yari amufitiye nuko yari yiteguye kumurera kugirango azavemo umuntu wigihangange.
Earl Woods se wa Tiger Woods yarusimbutse incuro ebyiri mu ntambara ya Vietnam akizwa n`umugabo witwa Nguyen Phong wari umusirikare mu ngabo za Vietnam nuko ahita afata icyemezo cyo kuzita umwana we w`umuhungu Tiger yibuka uwo mugabo.
Tiger Woods akimara kuvuka ababyeyi be bafashe icyemezo cyo kwigomwa byinshi kugirango umwana wabo azige neza banakora ibishoboka byose ngo agaragare nk`umwana w`icyitegererezo.
Umuhanga mu by`imwyitwarire witwa Jay Brunza, yagize ati :" Tiger Woods ntawigeze amuhatira gukora icyo adashaka nkuko bamwe bashobora kubitekereza.akina golf kuko abishaka kandi abikunze."akomeza agira ati"iyo aza kubwira ababyeyi be ko atagishaka gukina golf ko hari ikindi yifuza gukora bari kumubwira ko agikora ariko agahanira kurusha abandi."
Earl Woods yakunze golf cyane Tiger Woods abura umwe ngo avuke. Yahise afata icyemezo cyo kuzigisha umwana we uwo mukino. Tiger Woods se yamweretse umwana wumukobwa wari ufite imyaka 10 wateruraga icyuma kiremereye ni uko amubwira ko nawe yabibasha ko afite impano zimwe n`ize.
Ikindi ni uko ababyeyi ba Tiger Woods batigeze bamuhatira na rimwe gukina golf. Bategereje ko atangira ubwe gukunda uwo mukino yanyuma babona kubimushyigikiramo. Bakomeza bavuga ko akiri muto bitari binoroshye ahubwo kumukura mu ma clubs yakinagamo ngo atahe.
Icyo twakwigira kuri uru rugero
Inama ya mbere :
Ni byiza kugirira intumbero(ambition)ikomeye abana bawe ariko ntubahitiremo icyo bagomba gukunda cyangwa kwitabira
Abahanga mu by`imyitwarire bemeza ko abana kuva bakiri bato baba bafite ubwenge buhagije bwo kwibonera ubwabo icyo ababyeyi babo babifuzamo ndetse n`ikizere babafitiye uko kingana. Bakomeza bavuga ko umwana we ubwe mu bwenge bwe yihitiramo inzira bitewe n`icyo akunze. Gusa hano umubyeyi akaba asaba kumuba hafi cyane kugirango arebe ko iyo nzira ikwiriye cyangwa se ko umwana nta kindi abashije cyamugeza kure kurenzaho. Hano rero icyo umubyeyi akora ni ukumufasha guhitamo neza kandi agakomeza kumuba hafi amugira inama anakurikirana uko atera imbere. Abazobereye mu by`imyitwarire bavugakandi ko abana bishimira gukora icyo bakunze kurusha icyo babahatira batagikunze.
Reba Video
Ese Birashoboka ko Umwana Wawe Avamo Icyo Wifuza Ko Azaba cyo
Iki ni ikibazo umuntu wese yakwibaza ashingiye ku bintu byinshi bitandukanye. Dukunze kumva kenshi abantu bavuga ngo abana ba kanaka bazi ubwenge, baritonda , barananiranye...bitewe n`uko bitwara mu buzima bwabo bwa buri munsi.
at 1:09:00 PM
Labels: umuryango


text:
Sobanukirwa neza n’ ubutware bwa Yesu! Pastor Desire
“Nahawe
ubutware bwose mw’ ijuru no mu isi” (Matayo 28:18)
Abahanuzi bose
beretswe Yesu mbere y’ uko avuka bose bavuga ubutware bwe ariko bigeze kuri
Yesaya (9:5-6), aravuga ngo duhawe umwana w’ umuhungu, ubutware buzaba ku bitugu
bye, azitwa igitangaza, umujyanama, Imana ikomeye, Data wa twese Uhoraho,
umwami w’ amahoro….
Umuhanuzi wa
nyuma Yohana we yaravuze ngo njye sinkwiye no gupfundura udushumi tw’ inkweto
ze; agiye kuvuka Imana yabyeretse abanyabwenge bava ku mpera y’isi baza gushaka
aho yavukiye. Umunsi inyenyeri zacu zatse, abami bazava ku mpera y’isi
badushaka.
Yesu yahawe ubutware bwose:
1.Mu Butabire (Chimie):
Yahinduye amazi divayi kandi Yesu yigeze gutanga inyigisho kuri divayi ko nta wafata
vino nshya ngo ayishyire mu bibindi bishaje, yasobanuye ko byameneka akayihomba.
Ibyo bibindi bishake ni imitima ya kamere itarahinduka. Niba ushaka kuzura
imbaraga z’ Imana, hinduka mushya. Ibihe tugiye kwinjiramo si buri wese uzapfa
kubihagararamo niba tudahindutse ngo twuzure imbaraga z’ Imana. Benshi
biyitirira ububyutse buzaza ariko hari abantu Imana iri gutegura bazabukoramo
umurimo abo bahinduka bashya uko bukeye.
2.Mu binyabuzima
(Biologie): Yesu yavutse bidasabye guhura k’ umugabo n’umugore. Maria yabwiwe
ngo Umwuka w’ Imana azagukingiriza niyo mpamvu umwana azavuka azitwa umwana w’
ishobora byose. N’ ubu abana baravuka. Iyo ikubwiye ngo ngukoreye igitangaza
utangira kuvuga ngo nta mugabo, nta nzira ndeba, sinize menshi, ndi impfubyi,
nta bakomeye tuziranye, nta bushobozi bw’ amafaranga mfite ariko nemera ko
Imana ishobora kurema ikintu igikuye mu busa kikabaho; n’ imibereho yawe
izayirema ubeho ku bw’ izina rye ryera.
3. Mu bugenge (Phyisique):
Yahinduye icyo bita la loi de la pesenteur kuko yarazamutse aragenda agumayo
kandi iyo utereye ikintu hejuru kiragaruka. Kuva icyo gihe inzira ni nyabagendwa,
tuzajya mu ijuru (Abafiripi 3:20-21) twebweho iwacu ni mu ijuru kandi impanda
izavuga abera bazamuke, kandi itorero rizava mu isi ntabwo rizatangirwa na
pesenteur.
4.Mu bukungu (Economie):
Yagaburiye abantu barenga ibihumbi 5000 ifi 2 n’ imigati 5 aba akemuye
ikibazo cy’ ubwiyongere bw’a baturage kandi mu nyigisho ze yari yarigishije ngo
ntimukiganyire ngo tuzarya iki tuzambara iki? Kuko so wo mu ijuru azi ibyo
mukena byose. Yashatse kukugaburira ntabura inzira anyuramo, erega ntabwo
abantu benshi batunzwe n’ imishahara batunzwe n’ umugisha w’ Imana kuko bike
ubona Imana idashyizemo umugisha wayo wakumirwa ariko ubona ukwezi gushize
hagashimwa Imana.
5.Mu mateka (Histoire):
Niwe tangiriro kandi niwe uzasoza ni Alufa na Omega n’ ubwo wagize amateka
avangavanze humura niwe uhindura amateka.
6.Mu miyoborere
(Gouvernance) : Niwe Mwami w’ amahoro. Isi ishora amafaranga menshi ngo
izane amahoro ariko Yesu we afata ibyihebe nta mbunda akoresheje ku bw’ ijambo
rye gusa bagakizwa.
7. Mu iyobokamana
(Religion) : Nta wujya kwa Data atamujyanye niwe nzira n’ ukuri n’
ubugingo, kandi nta rindi zina twahawe munsi y’ ijuru ryo gukirizwamo uretse
irya Kristo Yesu.
Ubwo butware
yabuduhaye ngo tubukoreshe ariko ntabwo tuzi agaciro kabwo : Umusambi
umenye agaciro ufite muri Leta ya Uganda wahita ujya muri Hotel leta ikishyura
ariko kuko utazi agaciro bawuha wirira iminyorogota ukibera mu gishanga
ukanyurwa. Ingagi imenye agaciro tuyiha mu Rwanda n’ ibyo yinjiza uko bingana yahita
iva mu birunga hakonje ikaza kuba muri SERENA Hotel kandi leta yayishyurira
ariko kuko itazi agaciro kayo iba mu mbeho ikarya ibyatsi ikanyurwa. Igihe
tuzamenyera agaciro dufite muri Kristo Yesu, imibereho yacu izatangira
guhinduka kuko twamenye abo turi bo.
Iyo uvuze mu
izina rya Yesu uba uvuze kamere ya Yesu, imbaraga ze, ubutware bwe, kandi
yatwemereye gusinya PO (Par Ordre ya Yesu) abadayimoni barahunga, indwara
zirakira, ibirema birahaguruka, imigisha iraza. Iyo turangiza isengesho tuvuga
ngo mu izina rya Yesu twizera ko muri iryo zina bikoreka.
Ariko kugira ngo
ukoreshe ubwo butware ni uko ugira umutima nk’ uwari muri Kristo Yesu, bitari ibyo,
Satani azagusuzugurana izina rifite ubutware witirirwa niyo mpamvu dukora
ibyaha kandi twitwa abana b’ Imana ni uko Satani adutera akadutsinda kuko
tutahaye agaciro izina rya Yesu.
Hari umuntu
bahaye sheki y’ amafaranga menshi ariko atinya kwijira muri banki arayikenana,
irinda ita agaciro kuko yatinye kwinjira. Niko tumeze muri Kristo byose
birahari ariko Satani arabidusuzugurana kuko twishwe no kutamenya ubutware
bwacu.
Igitera umupolisi
guhagarika ikamyo ikamwumvira ni umwenda yahawe na leta n’ ubutware yahawe. Igihe
cyose atambaye ubwo butware akazihagarika zamugonga cyangwa bagatekereza ko ari
umusazi.
Yesu yaravuze
ngo mbahaye ubutware muzarya icyica ntikigire icyo kibatwara na hato kandi
muzakandagira inzoka, muramburire ibiganza ku barwayi bakire (Mariko 16:15-18).
Iyo urebye, aho
kugirango abe aritwe tugira ubutware ku byo Imana yaremye ahubwo nibyo
bidufiteho ubutware ariko siwo mugambi w’ Imana yari yaraturemeye gutegeka
byose.
Saba Imana
ubutware ku mafaranga, ku butunzi, ku nyanja, ku kirere; ni cyo kizatuma
tubitunga bitadutegeka ahubwo tubitegeka.
Abahawe ubwo
butware bwo mu mwuka bazimije umuriro waka, baziba iminwa y’ intare, bihanganiye
byose none abakristo b’ ubu bagushwa ni uko babavuze gusa.
Hari abandi bahawe
ubutware babukoresha nabi: Abayobozi b’amatorero, abagabo mu ngo zabo n’ abakoresha
batandukanye. Imana ikaguha ubutware ukabukoresha nabi ku bo uyoboye Imana
izabikubaza. Umuntu akaba afite ukuboko ko gusinya ariko impapuro zikamara
icyumweru imbere ye. Gerageza gukiranuka Imana izaguha umugisha.
Hari ababwigeze
nabo barabutakaza. Esawu yabugurishije ibishyimbo gusa, Samusoni yabusize
kwa Delila, Vashiti yasuzuguye umwami arabwamburwa, ntiyari azi ko
Esiteri yubaha ari kurerwa. Ubundi uwo mwanya urimo hari abawujyamo bakabikora
neza ukwiye kumenya ubuntu wagiriwe kugirango ube uri aho uri.
Ubundi Imana
iguhaye imigisha wayimaza iki, ko n’ iyo ufite bikugoye kuyikiranukamo? Tangira
wubahe Imana muri ibyo ufite, uzishimira ibindi byinshi bizaza. Ujye wibaza ngo
ibi mfite bimaze iki mu bwami bw’ Imana? Imana iguhe umugisha ko usobanukiwe
ubutware ufite n’ icyo ugomba kubukoresha, amen!
Pastor Desire Habyarimana


text:
Mfite imyaka 25 y’amavuko ubu ntuye mu gihugu cy’ubuholandi. Nize muri
kaminuza nkuru y’u Rwanda. Nakundanye n’umusore wigaga imbere yanjye muri kaminuza, aza kurangiza amashuri ahita abona akazi kamuhembaga umushahara mwiza.
Uwo musore yakomeje kunyitaho, muri weekend akansura kwishuri akansohokana akampa nibyo nabaga nkeneye byose nk’umunyeshuri.
Byagezaho ajya no kunyerekana mumuryango we. Amashuri naje kuyarangiza mbura akazi ariko wa musore dukomeza gukundana cyane akampa ibyangombwa byose nabaga nkeneye nk’umushomeri. Kubera yari amaze kumenyana n’abantu benshi
bakomeye bitewe n’akazi yari afite yaje kunteretera ikiraka muri ONG
yakoreraga mu nkambi z’impunzi z’abanyekongo zomu Rwanda.
Ikiraka cyampembaga umushahara mwiza cyane kuburyo
numvaga igikurikiyeho ari ugupanga ubukwe! Muri iyo ONG nahuriyeyo n’umusaza w’umuzungu ukomoka mu gihugu cy’ubuholandi yari afite imyaka 52! Atangira kunyiyegereza cyane akajya ansaba kumuba hafi ku bijyanye n’ururimi kuko nta Kinyarwanda na mba yari azi kandi agomba gukorana n’abantu bavuga i Kinyarwanda.
Buhoro buhoro ibyo gusemura ururimi mu kazi byaje gutangira guhinduka ko ngomba no kujya njya kumusemurira aho agiye hose; haba mu gutembera muri za pariki z’ibirunga n’akagera yaba mu gutembera ku mazi kibuye na Gisenyi,
hose nagombaga ku muba hafi ngasemura nyine! Kubera kumarana
nawe igihe yaba mu kazi ndetse no mu buzima busanzwe ibyari
ugusemura byaje guhindukamo urukundo, atangira kumbwira ngo
nimwemerere kumubera umugore azantwara iwabo i Burayi (Namwe
murabizi ukuntu abakobwa dukunda abazungu noneho hakwiyongeraho
kujya i Burayi bikaba ibindi!) Sinitaye ku myaka y’uwo muzungu, yemwe
sinitaye no ku bukwe niteguraga gukorana n’umukunzi wanjye; ahubwo nahise ntangira kwitekerereza i Burayi, ariko nsaba umuzungu ko tuzabanza gusezeranira inaha mu Rwanda ahita abyemera atazuyaje.
Umusore twakundanaga ubwo yari ataramenya uko byagenze yari aziko
ari ibisanzwe ndetse n’imyiteguro y’ubukwe yari ayigeze kure. Ubwo
naramuhamagaye kuri phone mubwira mu magambo macye cyane nti “ ibyo
kurushingana nawe nabishingutsemo, kandi ntumbaze byinshi!” mpita nkupa ndetse mpindura na numero. Ubwo twariyandikishije mu murengedusezerana imbere y’amategeko n’uwo muzungu.
Kuko Contract y’uwo muholandi yari irangiye muri iyo ONG, nyuma y’umwaka umwe yahise antwara iwabo i Burayi. Ngezeyo rero niho natangiye guhura n’ubuzima
mwumve ngo ubuzima!!! Namaze kuhagera nsanga wa muzungu afite
abana 2 b’abakobwa banduta kandi yari yarambwiye ngo ntiyigeze
ashaka, ndetse anafite umugore uretse ko bari barakoze divorce.
Guhera ubwo natangiye gufatwa nabi, umuzungu akazana abandi bazungukazi munzu bagasambanira imbere yanjye! Agezaho anyirukana munzu anshyira mu kazu kameze nk’aka annexe kari iruhande rwa garage y’imodoka ze! Ni birebire sinabona uko mbabwira ubuzima mbayeho. Ubu ndushwa agaciro n’imbwa ye kuko ntemerewe no kuyikoraho! Abana be bo ntibaba muri urwo rugo ariko iyo baje baba banyita inguge.
Ikintu kimbabaza kikanshengura umutima nukuntu iwacu bazi ko nakize nabaye umuzungu, iyo nsomye message baba banyandikira bansaba ubufasha ngo inzu yenda kubagwaho ningire icyo nkora, nakwibuka ukuntu ntashobora no kubona n’amafaranga yo kugura na cotex nkumva mbaye nk’umusazi. Ubu bishyizemo ko nabaye umwirasi ko ntacyo mbamariye. Ikindi cyansatuye umutima ni amafoto y’uwahoze ari umukunzi wanjye nabonye kuri facebook yakoze ubukwe, akeye, aseka, aberewe n’umugeni we mwiza.
Iyo ntekereje kandi ko ntashobora no kubona na ticket y’indege yo kungarura mu Rwanda nkongera nkatekereza ko niyo nayibona ko ikimwaro cyo kugaruka iwacu ntashobora kukihanganira, mpita numva niyanze wese. Nguwo rero umuvumo, nsigaye numva ndi ikivume ku Mana. Ntiwibagirwe gukora like kuri Page na share
Kugirango nabandi basome iyinkuru!


text:
Miliyoni
zigera kuri 20.301. 500 frw niyo yakoreshejwe n’itorero ry’abadivantiste
b’umunsi wa Karindwi basengera mu ntara ya Yaounde , Kigombe, Karinzi ,
Gahondogo na Bwuzure mu gutera inkunga abaturage batishoboye bo mu mirenge ya
Muhoza , Cyuve na Musanze basengera mu idini ry’abadivantiste b’umunsi wa
Karindwi n’abasengera muyandi madini.
Miliyoni zigera kuri 20.301. 500 frw niyo yakoreshejwe n’itorero ry’abadivantiste b’umunsi wa Karindwi basengera mu ntara ya Yaounde , Kigombe, Karinzi , Gahondogo na Bwuzure mu gutera inkunga abaturage batishoboye bo mu mirenge ya Muhoza , Cyuve na Musanze basengera mu idini ry’abadivantiste b’umunsi wa Karindwi n’abasengera muyandi madini.
By Irasubiza Janvier | Views : 10752 | Kuya 05-23-2016 19:21
Iki gikorwa cyateguwe muri gahunda y’amateraniro y’ivugabutumwa abera mu Rwanda hose afite intego igira iti “ U Rwanda mu biganza bya Kirisito”. Ku ruhande rw’ubuyobozi bw’akarere ka Musanze, burashima iyi gahunda nziza yo kubaka igihugu n’ubunyarwanda.
Ni mu gihe
cy’ibyumweru 2 hakorwa amateraniro y’ivugabutumwa afite intego igira iti “ U
Rwanda mu biganza bya Kiristo”, aho abakirisito bagize itorero ry’abadivantiste
b’umunsi wa Karindwi basengera mu ntara za Yaounde, Kigombe , Bwuzure ,
Gahondogo na Karinzi , begeranije inkunga yo
guhabwa abatishoboye basengera n’abadasengera mu itorero
ry’abadivantiste b’umunsi wa karindwi.
Bimwe muri ibyo bikorwa harimo koroza abaturage 83 amatungo magufi, inka 2 , ubwisungane mu kwivuza bungana na Miliyoni 1.698.000 z’amafaranga y’u Rwanda , kubaka amazu 11 no gusana agera kuri 30 y’abatishoboye , n’ibindi… Byose bikaba byaratwaye amafaranga y’u Rwanda agera kuri 20.301.500 frw. Pasteur Karasira Gérard ni umuyobozi w’itorero ry’abadivantiste b’umunsi wa Karindwi , mu rwego rwa Conférence y’amajyaruguru.
Yagize ati “Twateguye ibi bikorwa muri gahunda yiswe , twese mu murimo w’ivugabutumwa aho tugomba gukora ibikorwa byo gufasha abatishoboye cyane ko Roho nzima igomba gutura mu mubiri muzima.”
Mu baganiriye n’ikinyamakuru umurashi , harimo Kinanira Abel wishyuriwe ubwisungane mu kwivuza mu gihe bagenzi be Nyiramburanumwe Agnès na Nyirarwangano Espérence , bahawe amatungo magufi , barashima kandi ngo nabo bazoroza abandi.
Umuyobozi w’akarere ka Musanze Musabyimana Jean Claude , yashimiye itorero ry’abadivantiste ridahwema gufasha Leta kubaka igihugu n’ubunyarwanda.
Uyu muhango wo kuremera abatishoboye wabimburiwe n’umuganda wakorewe mu kagari ka Cyabagarura, umurenge wa Musanze , akarere ka Musanze witabiriwe cyane n’abakirisito benshi , ahakozwe igikorwa cyo guhanga umuhanda , uzafasha abaturage guhahirana n’utundi tugari.


text:
Abatari bake bibaza ikintu gikwiriye mu gakiza icyari cyo kugira ngo agakiza kabe kagaragara ku muntu. Hariho abashaka kureba ko umuntu akijijjwe bagahitamo kubirebera ku myambarire ariko Bishop Rutayisire we afite uko abibona.
Mu mpanuro atanga kubantu bashakira agakiza ku myambarire, avuga ko uko ari ukwibeshya cyane ahubwo agakangurira abantu bose gushorera imizi muri Yesu Kristo kandi bagakurira muri we. Ibi bizatuma imirindi ya Yesu izakomeza kugenda ku bitugu byabo ku buryo batapfa kugwa mu cyaha kuko Yesu abari kumwe nabo ababwira ibyiza bakwiriye gukora.
Yagize ati”mushorere imizi muri Yesu, mukuriremo, mukomereremo, mushishiriremo maze ibindi mu byihorere” . kubera abantu batumva ibintu kimwe kubijyanye n’imisatsi n’imyambarire, we avuga ko Yesu atitaye ku misatsi cyangwa uko wambara. Yagize ati”naho abavuga ngo imisatsi, ngo wambaye ipantaro, baribeshya cyane, ntihaba ibyo kuko gukizwa biaba mu mutima” atanga urugero ko hari ibihugu abagore bategetswe kwambara amapantaro.”
Akomeza ahugurira abantu kubahiriza ibyo Imana ibabwiye, kuko Imana ishobora kukubwira ngo ntiwambare ipantaro (ku bagore) kuko hari ibyo iba ibona ko hari byo ishaka ureka, gusa ntibisobanuye ko ugomba guhita uvuga ko abantu bose bagomba kuzireka.
Nubwo Rutayisire avuga ko imyambarire ntaho ihuriye no gukunda Yesu, ashimangira ko abantu bagomba kwambara ku buryo bukwiriye aho kwambara ibiguteye isoni nawe ubwawe. Gusa yemeza ko gukizwa ari gahunda yawe na Yesu Kristo mwenyine.


text:
Bugesera: Inka enye zapfuye zihawe ‘aside’
Mu Kagari ka Murama mu Murenge wa Nyamata mu Karere ka Bugesera haravugwa amakuru y’inka enye zapfuye zihumanyijwe nyuma yo guhabwa ‘aside’.
Amakuru agera ku IGIHE avuga ko tariki 8 Nzeri 2016, aribwo izi inka uko ari enye zapfuye nyuma yo guhabwa aside n’abantu batari bamenyekana.
Radiyo Rwanda yatangaje ko nyuma y’aho bigaragariye ko izo nka zahumanyijwe hahise hafatwa umwanzuro wo kuzitwika no kuzitaba kugira ngo hatagira abaturage bazirya.
Abaturage barimo na bene zo bavuga ko batazi impamvu amatungo yabo yishwe ahumanyijwe ngo cyane cyane ko nta n’uwari warabihanangirije nibura ababwira ko zibonera.
Umugabo umwe yagize ati “Izanjye zari eshatu. Harimo n’ifite amezi makuru , ntabwo byajya munsi ya miliyoni imwe n’igice.”
Undi ati “Nta kibazo cyo kuvuga ngo twoneshaga kuko nta n’umunsi n’umwe bari batwiyama.” Undi mugore yagize ati “Urugomo nk’urwo ntabwo twarugiraga.”
Ushinzwe ubworozi mu Karere ka Bugesera, Kayitankore Leonidas, nawe yemeza ko nyuma yo gupima izo nka byagaragaye ko zahumanyijwe ndetse bikaba ari yo mpamvu hafashwe umwanzuro wo kuzitwika no kuzitaba bitewe n’uko hagize umuturage uzirya yagira ingaruka zikomeye.
Yagize ati “ Tumaze kubyumva byabaye ngombwa ko tuza kuzipima ngo turebe icyo zazize, tumaze kuzisuzuma twasanze bazihaye aside bagiye bayishyira ku mababi y’ibiti inka zirya, twagiye dusanga aho bayisutse ku biti byagiye byuma kandi n’amababi yabyo yagiye atoboka.”
Ngo isuzuma ryaje kwerekana ibyo bibabi mu bifu by’izo nka hatatwa umwanzuro ko nta muntu n’umwe uzirya.
Bivugwa ko Poliisi y‘Igihugu yahise ita muri yombi abantu babiri bacyekwaho uruhare mu guhumanya izo nka enye.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Imari n’umutungo by’Akarere ka Kirehe bikomoka aha hakurikira:
1. Imisoro n’amahoro byishyurwa hakurikijwe itegeko;
2. Amafaranga ava ku byemezo bitanzwe n’inzego z’ibanze n’ayakwa ku byongerera igihe;
3. Amafaranga inzego z’ibanze zunguka, ava mu migabane yazo bwite no mu mirimo ibyara inyungu;
4. Amahazabu;
5. Amafaranga y’inguzanyo;
6. Amafaranga n’inkunga y’imari atangwa na Guverinoma;
7. Impano n’indagano;
8. Amafaranga aturuka ku gaciro k’umutungo utimukanwa ugurishijwe muri cyamunara;
9. Amafaranga aturuka ku bukode no ku igurishwa ry’ubutaka bw’inzego z’ibanze,
1. Andi mafaranga yose y’amahoro n’aturuka ku bihano ashobora kwakirwa n’inzego z’ibanze hakurikijwe irindi tegeko ry’u Rwanda iryo ariryo ryose.
II. Imisoro Akarere ka Kirehe kakira:
Imisoro ibarwa kandi ikishyuzwa mu nzego z’ibanze ni iyi ikurikira:
1° umusoro ku mutungo utimukanwa ;
2° umusoro w’ipatanti;
3° umusoro ku nyungu z’ubukode.
II.1 UMUSORO KU MUTUNGO UTIMUKANWA
Umutungo usoreshwa
Umusoro ku mutungo utimukanwa wakwa ku bintu bikurikira:
1° Agaciro k’ubutaka ku isoko;
2° Agaciro ku isoko k’inyubako n’ibindi byose bizongerera ubwiza n’agaciro byanditse mu kigo gishinzwe kubika impapuro mpamo z’ubutaka kandi nyir’ubwite yaherewe impapuro mpamo, kuva igihe inzu ituwemo cyangwa ikorerwamo ibindi bikorwa;
3° Agaciro k’ubutaka bucukurwamo kariyeri;
4°Agaciro ku isoko k’uburagizwe bwo gukoresha umutungo utimukanwa ufite impapurompamo.
Itariki y’igenagaciro ni iya mbere Mutarama mu mwaka wa mbere w’isoresha mu cyiciro cy’isuzuma cy’imyaka ine (4) kandi imitungo yose itimukanwa igomba kugenerwa agaciro ndetse iyo mitungo ikaba ishobora kongera kugenerwa agaciro mu gihe icyiciro cy’isuzuma kitararangira, hakukirijwe iyo tariki.
UMUSORO W ‘ IPATANTI
Umusoro w’ipatanti utangwa na buri muntu wese utangiye ibikorwa bibyara inyungu mu Rwanda.
Umwaka w’isoresha utangira ku itariki ya mbere Mutarama ukarangira ku itariki ya 31 Ukuboza k’uwo mwaka.
Iyo ibikorwa bisoreshwa bitangiye muri Mutarama, umusoro w’ipatanti ugomba gutangwa ku mwaka wose. Iyo ibyo bikorwa bitangiye nyuma y’ukwezi kwa Mutarama, umusoreshwa agomba gutanga umusoro w’ipatanti ungana n’amezi asigaye kugira ngo umwaka urangire habariwemo n’ukwezi ibikorwa byatangiyemo.
Ku byerekeye abantu bakora ibikorwa bidahoraho, umusoro w’ipatanti ugomba gutangwa ku mwaka wose kabone n’iyo ibikorwa bisoreshwa byaba bidakorwa mu mwaka wose.
II.3. UMUSORO KU NYUNGU Z’UBUKODE
Itangwa ry’umusoro ku nyungu z’ubukode
Umusoro ku nyungu z’ubukode wakwa ku nyungu abantu babona iturutse k’ubukode bw’imitungo itimukanwa iri mu Rwanda. Umuntu ku giti cye ubonye amafaranga y’ubukode aba ari umusoreshwa. Umwaka usoreshwa mu kubara umusoro utangira ku itariki ya mbere Mutarama ukarangira ku ya 31 Ukuboza z’umwaka ushize ari nawo usoreshwa.
Aho wakura amakuru ajyanye n’Imisoro
Urubuga rwa Rwanda Revenue Authority: www.rra.gov.rw